**Арт-терапия технологиясының элементтерін қолдану арқылы балалардың тіл кемістіктерін түзету.**

**Құрастырушы:** Асаинова Г. Х. «Болашақ» бөбекжай – бақшасының логопед- мұғалімі

**Редакция алқасы:** Р.К. Махатова «Болашақ» бөбекжай- бақшасының меңгерушісі, А.Қ.Оразбаева әдіскері.

Осы кітапшада мектепке дейінгі мекемелерде жұмыс істейтін логопед - мұғалімдерге арналған арт-терапия технологиясының элементерін қолданудың күнтізбелік-тақырыптық жоспары мен технологиялық карталары және бейнелеу терапиясына арналған ойындар енгізілген.

**Рецензетші:** «Болашақ» бөбекжай – бақшасының әдіскері А.Қ.Оразбаева.

Ерейментау ауданы білім бөлімінің «Болашақ» бөбекжай – бақшасының МКҚК әдістемелік кеңесінің отырысында қаралып, бекітілді. **Мектепке дейінгі мекемелердегі логопед- мұғалімдер мен тәрбиешілерге ұсынылады.**

2016 жылдың 26 желтоқсан № 2 хаттама.

Мазмұны беті

1. Кіріспе 3-7 бет
2. Негізгі бөлім. Логопедия қызметінде акрт-терапия технологиясының элементтерін қолдану арқылы балалардың тіл кемістіктерін түзету.

8-14 бет

1. Қосымша. Логопедия оқу қызметтерінің технологиялық карталары, ойындар. 16-69
2. Қорытынды. 70 бет
3. Пайдаланылған әдебиет. 71 бет
4. Педагогтің өзінің кәсібу даму деңгейін бағалау картасы. 72-84 бет

**Түсіндірме:**

Балабақша логопедінің басты мақсаты-баланың тілін, сөздік қорын, байланыстырып сөйлеу мәдениетін дамыту. Баланың мектепке, үлкен өмірге қадам басқанға дейінгі тіл кемістіктерін түзету , жою. Әр баланың өз ана тілінде таза, еркін сөйлеуіне көңіл бөліп, көмектесіп, жеке тұлға болып қалыптасуына ықпал ету. Мен логопедиялық сабақтарда арт-терапия технологиясының элементтерін қолдануды ұйғардым.

**Бағдарламаның жаңашылдығы:**

Мектепке дейінгі ұйымдарда қазіргі заман талабына сай жаңа әдістермен, технологияларды қолдану кеңірек таралып келеді. Дұрыс бағытта негізделген технологиялар педагогтың алға қойған мақсатының басты құралы болып табылады. Балабақша логопедінің жұмысында арт-терапия технологиясын қолдану арқылы көптеген жетістіктерге қол жеткізуге болады.

**Міндеттері:**

-Шығармашылықпен айналысу арқылы күйзелістен, жағымсыз эмоциялардан арылу;

-Сурет салу, мүсіндеу, тұзды қамыр, манка ұнтағымен қызықты жұмыстар жасай отырып, баланың сөздік қорларын, тілдерін, ақыл-ой белсенділігін дамыту;

-Ұсақ қол моторикасының ептілігін, шапшаңдығын арттыру;

-Сурет салудың, мүсіндеудің жаңашыл тәсілдеріне қызықтыру, баулу;

-Шығармашылықтарын, бала қиялын дамыту;

**Мақсаты:**

-Логопед пен бала арасындағы сенімділікті, тығыз байланысты бекіту;

- Арт-терапия технологиясының элементтерін қолдану арқылы байланыстырып сөйлеу мәдениетін дамыту;

-Өз жұмысының нәтижесіне қуана білуге және бағалай білуге үйрету;

-Ұжымдық жұмысқа, жауапкершілікке, белсенділікке, адамгершілікке, қарапайым қарым-қатынас ережелеріне тәрбиелеу;

-Баланың көңіл-күйін көтеріп, өзіне деген сенімділігін арттыру;

**Теория**

**Арттерапия** – бұл бейнелеу өнерімен емдеу дегенді білдіреді. *“Арттерапия”–* терминi(*art – өнер, artterapy – өнер арқылы терапия жүргiзу*) көбiне ағылшын тiлдi халықтар қоныстанған елдерде  кеңiнен тараған. Арттерапия – ауру адамның психоэмоциональды халiне шығармашылық арқылы  ем жүргiзу және әсер етудi бiлдiредi. Алғаш  бұл термин 1938 жылы Адриан Хиллдiң санаторияда туберкулез ауруына шалдыққандардың көңiл-күйлерiн сипаттау жұмысында қолданылады. Кейiннен бұл термин өнерге қатысты барлық терапияның салаларында (музыкалық терапия, драмалық терапия, бимен терапия жүргiзу т.б.) қолданыла бастайды Бiрақ көптеген мамандар мұндай анықтамаларды өте кең әрi нақты емес деп санайды. Отандық психотерапиялық әдебиеттерде кей кездерде “Изотерапия” және “Сурет терапиясы” терминi қолданылады, бiрақ олар ағылшын тiлдi аналогқа келiңкiремейдi және мән мағынасын тарылтады.

**Арттерапия** мынадай бағыттарды қамтиды: сурет терапиясы, драмтерапия, библиотерапия, музыкатерапия, кинотерапия, куклотерапия, битерапиясы. Фрейдтің алғашқы ойлар мен күйзелістер, бейнелер және белгілер формасында беріледі деген сөзіне сүйеніп Наумберг өнерді психотерапияның бір формасы екендігін айтқандардың бірі болды. Арттерапиялық әдістемелер жеке дара әдістеме ретінде де терапияның көмекші әдістемесі ретінде де қолданылады. Арттерапия клиенттің өзінің шығармашылығы және өнер шығармалары (картина, мүсін, кітап, киноөнері) арқылы жүзеге асырылады. Арттерапияны бірінші кезекте күрделі эмоциональдық күйзеліске ұшырағандарға, қарым-қатынаста қиналатындарға, көп үндемейтіндерге, ұялшақтарға қолданылады.

Картиналар адамдарға үлкен әсер етеді: көңіл-күйін құлазытуы, көтеруі, сезімдерін оятады. Кескіндеме тек қана жардың сәнін келтіріп қана қоймай, оған қарағанда бойын босаңсытуға, күнделікті ағымдық шаруалардан тынығуға мүмкіндік береді. Бейнелеу өнеріндегі күшті әсер ету құралы бұл кескіндемедегі бояу түстері. Ішкі сезіміңді сөзбен ғана емес, қолыңа, бояу, түрлі түсті қарындаш алып сурет салу арқылы білдіруге болады. Егер адам бір нәрсеге ашуланып, қиналса, көңіл-күйі түсіп кетсе, дереу сурет сала бастаса оның бойындағы жағымсыз эмоция кетіп, көңілі бірленеді. Түсті таңдауға байланысты да көптеген нәрсе айтуға болады: қызыл түс ашу ызаны, қара-қайғыны, сұр-мазасыздықты білдіреді. Мамандар жеке түстер ерекше ішкі сезім күйін, мысалы, сары және қызғылт сары сергектік пен көтеріңкі көңіл күй сыйласа, қоңыр түстер соған сәйкес көңіл-күй береді, жасыл түс адамды тыныштандырып, көңіл көтереді, жүйкесі қозғанда тыныштандырады, ұйқысыздықты болдырмайды.Арттерапия арқылы тұлға бойындағы қабілетін көрсетіп, шығармашылығын шыңдайды. Ал шығармашылық қабілеттер қиялдың байлығымен, ойлаудың ерекшелігімен, заттарға деген сындарлы көзқараспен жаңа шешім және идеяларды ұсыну мүмкіндігімен, өз білімін, икемділігі мен дағдысын іске асыру барысында өмірлік белсенді ұстаным көрсете білуімен сипатталады. Демек тұлға шығармашылығын дамытуда арттерапиялық әдістемелерді қолдану маңызды.Кейінгі кездерде бүкіл әлемде адам “жанын” яғни, психикасын зерттейтін ғылымның өркендегені байқалады. Өнердің қай түрі болмасын адамға немқұрайлы әсер етуі мүмкін емес. Соның ішінде музыканың әсері ерекше. Музыка-адамзаттың рухани азығы, жан серігі және тілмен айтып жеткізе алмайтын ұшқыр қиялы, нәзік сзімі. Ол өзінің көркемдігі және нәзіктігімен адам жанын баурап, олардың ақыл-ой, сана сезімінің кеңейіп, жақсы мінез-құлықтардың қалыптасуына әсерін тигізеді. Әл-Фараби: “Музыка адам миының көзбен кқөргенде әсер етпейтін ең бір тереңде жатқан бұрыштағы ми талшықтарын қозғайды”. Музыкалық терапия – ақыл ой-мен эмоциялық әрекетке байланысты ауруларды ғасырлар бойы анықталған емдеудің түрі.Таңертеңгі ән миды оятып, сергітуге, күні бойғы жұмысқа дайындайды, кешкі ән демалуға, ұйқыға арналады. Мыңдаған жылдар бойы аналар балаларын бесік жырын айтып ұйықтатады.   
«Арт-терапия”– терминi (art – өнер, artterapy – өнер арқылы терапия жүргiзу) көбiне ағылшын тiлдi халықтар қоныстанған елдерде кеңiнен тараған. Арт-терапия – ауру адамның психоэмоциялық халiне творчество арқылы ем жүргiзу және әсер етудi бiлдiредi.

Қазiргi уақытта психотерапияда осындай күштi эмоциялық фактор, яғни өнер мен творчествоны қолдану қажеттiлiгi көрiнiп отыр. “Арт-терапия – бiздiң ғасырымыздың жемiсi”, – деген тұжырымдар өте дұрыс қабылданған қорытынды.

Дельфина – Бейли арт-терапияны қолдануда 4 негiзi бағытты бөлiп көрсетедi.

1.   Пассивтi (енжар) арт-терапия. Дайын өнер туындыларын пациентпен анализ және интерпретация жасау арқылы емдiк әсерге қолдану.

2.   Актив (белсендi) арттерапия. Пациентте өзiндiк шығармашылығын ояту, мұнда шығармашылықтық акт негiзi емдiк фактор болып саналады.

3.   Бiрiншi және екiншi қағидаларды бiр мезгiлде қолдану.

4.   Психотерапевттiң өзiндiк ролiн, оның пациентпен шығармашылық жұмысын оқудағы қарым-қатынасын акценттеуi.

Арт-терапия әдiсi – адамның iшкi өзiндiк “Менiн” сурет салуда, өлең жазғанда, скульптура жасағанда, ойланбай iстесе де көрсетiп отырады деп сенiмдi тұжырымдайды.Арт-терапияның мақсаты барлық адамды суретшi немесе мүсiншiге айналдыру емес, оның мақсаты индивидтiң творчестволық мүмкiндiктерiн пайдалана отырып, ішкі көңіл-күйлерін ашып көрсетуге белсендiлiгiн арттыру. Терапиядағы табандылық клиенттің өз қабiлеттiлiгiне сай жеке творчестволық белсендiлiгiн арттыруына көмектеседi, өзiнiң бiр туынды жасап шығаруына бағыт-бағдар бередi.

**Арт-терапиямен кімдер айналысады?**

Арт-терапиямен психологиялық қиындықтарды (музыка, живопись, сурет салу, жабыстыру, театрлық драма) творчествоның көптеген түрлерімен жеңілдете, шеше білетін адамдар айналысады.

**Арт-терапевт қалай жұмыс жүргізеді?**Арт-терапевт топпен болсын немесе жеке дара болсын жұмыс жүргізгенде өзін-өзі силау, өзін-өзі түсіну сезімдерінің даму деңгейін зерттеу мақсатында ешқандай зиянсыз және мәжбүрлеусіз жағдай туғызады.

Білім-дағдылары мен танымдық процестерді дамыту мақсатында сабақтар, жаттығулар ұйымдастырады.

Өзіндік құндылықтарын сезіну үшін, қарым-қатынасқа түсіп әлеуметтендіру мақсатында өзін-өзі көрсете білуге жағдай жасайды.

Ішкі және сыртқы қарама-қайшылықтарды жеңу үшін, өзіне немесе өзге адамдарға деген қатынасын өзгерту мақсатында ішкі творчестволық қабілеттіліктеріне үңілуге мүмкіндік береді.

Жеке творчестволық диапазонын кеңейтуге септігін тигізетін, өзін-өзі зерттеу мен өзін-өзі танып-білуге жағдай жасайды.

**Арт-терапияның төмендегідей функциялары келесі нәтижелерге қол жеткiзедi:**

1.   Арт-терапияның катарсистi функциясы (негативтi әсер етуші хал-жағдайлардан босату және тазартушы ).

2.   Арт-терапияның реттеуші функциясы (жүйке жүйесін босаңсыту және жеңілдету, психикалық қысымдарды төмендету, психосоматикалық процестердi реттеу, позитивтi хал-ахуалдарды модельдеуге көмек көрсетедi).

3.   Арт-терапияның коммуникативтi — рефлекстi функциясы (қарым-қатынасқа түсудiң бұзылысын коррекциялау, өзiн-өзi бағалауын қалыпқа келтiру ).

Арт-терапия келесi мақсаттарға қол жеткiзуге мүмкiндiк бередi:

1.Агрессивтi көңiл-күйден және негативтi әсер етушi сезiмдерден босануға жол ашады. Суретпен, картинамен, мүсінмен жұмыс жасау қауiптi емес екенiн дәлелдейдi.

2.Емдiк процестi жеңiлдетедi. Өзi сезбейтiн қарама-қайшылықтарды және уайымдауларды вербалды психотерапиялық процеске қарағанда, сурет арқылы ашып салу оңайырақ болады.

3.Диагностикалық қорытынды мен интерпретация жасауға қажеттi материал алуға болады. Творчестволық еңбектің жемiсi ұзақ өмiрлiк нәтиже болып келедi. Клиент оның шындықтағы факт екенiн жасыра алмайды. Шығармашылықтың стилi мен мазмұны терапевтке пациент жөнiнде қосымша ақпарат бередi.

4.Педагог пен бала арасындағы қарым-қатынасты қалыпқа келтiру. Творчестволық iс-әрекетке бiрiгiп әрекет жасау қатынастағы эмпатиямен бiр-бiрiн жақсы қабылдауға ықпал етедi.

5. lштей бақылау сезiмдерiн дамыту. Суретпен, картинамен немесе скульптурамен жүргiзiлген жұмыс түстер мен формаларды бiрыңғай қалыпты қолдануға көмек бередi.

6.Түйсiну және сезiну арқылы зейiндi бағыттау. Творчестволық жұмыспен айналысу кинестетикалық және көру түйсiктерiмен эксперименттеуге өте бай жағдай жасайды және де олардың қабылдау қабiлеттiлiгiн дамытады.

7. Шығармашылық қабiлетiн дамытады және де өзiн-өзi бағалауын жоғарылатады. Арттерапияның ең негiзгi маңызды мәнi, ол жасырын таланттарын ашып және оны дамытуда қанағаттанушылық сезiмiн сезiндіру болып табылады. Сонымен қатар, өзінің мүмкіндіктерін танып-білу арқылы өзін-өзі бағалауы жоғарылайды.

**Арт-терапияның міндеттері:**

* Өзінің қабілеттілігін, сенімділігін арттыру:
* Топпен жұмыс жасауға жұмылдыру;
* Өз эмоциясын басқара білу;
* Агрссиялық, қорқыныш сезімдерін азайту;
* Шығармашылықтарын дамыту;
* Өз жұмыстарын бағалай білу;

Балабақша қызметкерлерінің, логопедтің, ата-аналардың тіл кемістіктерін түзетуге бірлесе бағытталған жұмыс моделі:

|  |
| --- |
| Арт-терапия |

|  |
| --- |
| Адамгершілік құндылықтар |

|  |
| --- |
| Ұсақ моторика, жалпы моторика |

|  |
| --- |
| Шығармашылық, жеке басының қалыптасуы |

|  |
| --- |
| Бала, логопед |

|  |
| --- |
| Педагог-жантанушы |

|  |
| --- |
| Отбасы |

|  |
| --- |
| Отбасымен тығыз байланыс |

|  |
| --- |
| Музыкалық терапия, шығармашылық арқылы сөздік қорының молаюы. |

|  |
| --- |
| Топ тәрбиешілері |

Логопедиялық сабақтар даярлық тобында Логопедиялық сабақтар даярлық тобында 30 минуттан аптасына 2 рет жүргізіледі. Аптасына 1 рет жеке сабақтар жүргізіледі. Бір жылға-36 оқу қызметі жоспарланған. Әр аптаға лексикалық тақырыптар құрастырылды. Сабақта қолданылатын ойындар көбінесе сол лексикалық тақырыптарға байланысты.Арт-терапия технологиясының түрлері әрбір сабақтың соңына қарай өткізіледі. Балалар берілген лексикалық тақырыптарға сай жұмыс істейді (мүсіндеу, сурет салу,сахналау, құм, манка ұнтағы ). Әрине мектеп жасына дейінгі баланың ең басты қызметі-ойын. Ойын арқылы баланы оқыту, тәрбиелеу біздің басты міндетіміз. Сондықтан логопедиялық сабақтар да қызықты ойын түрінде өткізіледі.

Логопедиялық жұмыста арт-терапия түрлерін қолданудың жан-жақты, пайдалы әсерлері өте көп. Мысалы ұсақ қол буындарының және саусақтардың моторикасының дамуы және қалыптасуы орталық жүйке жүйесінің, барлық психикалық прцесстің, тілдің дамуының басты себептері болып табылады. Қол моторикасы жақсы дамыған бала өзін қандай жағдайда, қандай ортада болса да жақсы сезінеді. Әйгілі ғалымдар баланың психикасын, ми құрылысын зерттей келе, қол қимылдарының баланың тілдік дамуымен тығыз байланысты екенін дәлелдеген. Арт-терапия технологиясының элементтерін қолдану арқылы балалардың шығармашылық қабілеттерімен қатар саусақтардың ептіліктері дамып, тіл кемістіктері түзеледі, біртіндеп жойылады. Осының нәтижесінде баланың тілі, сөздік қоры, ой-қиялы, қол еңбегінің дағдылары дами түседі.Сонымен қатар бала өзіне ұнаған жұмыс түрін жоспарлай алады және бастаған жұмысын аяқтауды үйренеді. Әрине логопед осы жоғарыда айтылған жұмыс түрлеріне басшылық жасап, баланы қызықтыра білу керек.

Сөйлеу тілінің дамымауы ежелден келе жатқан тіл кемістігі болып саналады. Тіл кемістігі үлкендердің де арасында кеңінен таралған. Адамның тілдік қатынасы өмірінің алғашқы кезеңінен, сәбилік шақтан бастап қажетті және байланысты. Балабақшада тек қана логопедиялық сабақтарда ғана емес, басқа да оқу қызметінде ұсақ моториканы жан-жақты дамыту көзделген. Мен өзімнің логопедиялық жұмысымның нәтижесін балалардың ұсақ қол моторикасын дамытуда ойын түрлерін қолдану арқылы көргім келеді. Логопедиялық сабақтардың бір бөлігін ұсақ қол моторикасын дамытуға арналған ойын түрлерін қолданамын, тұзды қамырды да мүмкіндігінше қолданып жүрмін. Тұзды қамырдан әртүрлі бейнелер жасауды өз жұмысымда кеңірек қолданамын. Қамырпластикасы бұл балаға өте пайдалы ойын түрі. Эстетикалық талғамдарының да дамуына пайдасы зор. Қоршаған ортаның әсемдігін, әдемілігін сезінеді. Тұзды қамыр-экологиялық таза, зиянсыз, қолға ұстауға ыңғайлы, мүсіндеудің барлық түріне де жарамды, сапалы құрал болып саналады. Балалардың ой-қиялдары шексіз. Олар өз қиялдарынан ертегі кейіпкерлерін, сүйікті ойыншықтарын мүсіндейді. Мен логопедиялық сабақтарда тұзды қамырмен жұмысты қолдана отырып, мынадай маңызды міндеттерді шешуге тырысамын: тілдерін, сөздік қорларын, ұсақ қол моторикасын, шығармашылық қабілеттерін, ой-қиялдарын дамыту және өз жұмысына баға беру. Сонымен қатар, соңғы кезде өз жұмысымда арт-терапия технологиясының элементтерін қолданып келемін. Мұғалім-логопед арт-терапия технологиясын музыка терапиямен байланыстырса жұмысы едәуір жеңілдірек әрі қызықты болады. Бұл баланың шығармашылығының, қиялының дамуына, сөздік қорының молаюына әсер етеді, ең бастысы-коммуникативтік қабілеттері ашыла түседі. Баланың саусақ қимылдары-тілінің дамуымен тығыз байланысты және мидың тілмен байланысты орталықтарының өсіп-жетілуіне де көмегін тигізеді. Тіл кемістіктері бар балалар үшін арт-терапия –өзінің ішкі жан-дүнисіндегі күйзелісті, қорқынышты қағаз бетіне түсірудің бірден-бір құралы деп айтсақ та артық емес. Мүмкін жекелеген балалар үшін бұл бар әлемге өзінің кім екендігін білдірудің жалғыз мүмкіншілігі болуы да мүмкін. Өз жұмысының нәтижесін көру үшін логопед көп ізденіп, өз білімін жетілдіріп отыру керек. Ең бастысы әрбір сабағына тыңғылықты дайындалып, балаларды өзіне баурап қызықтыра білу басты міндет. Әрине-логопедтің жұмысы шыдамдылықты, іскерлікті талап етеді. Әр баланың жеке қызығушылығына мән береді.

Мен қазіргі уақытта бейнелеу терапиясын қолданып жүрмін. Алдағы уақытта ертегі терапиясын да өз жұмысыммен байланыстырғым келеді.Бейнелей отырып, мен балаларға әртүрлі жетекші сұрақтар беремін. Мысалы: Саған қандай мүсіндер жасаған ұнайды? Қандай түске бояғың келеді? т.б

Шығармашылықпен айналыса отырып, әрине баланың қиялы дами түседі, тілі де сөздік қоры да молаяды. Ертегі терапиясының да балаларға тигізетін пайдасы зор болады деп ойлаймын. Бала ертегідегі жағымды, жағымсыз кейіпкерлерді ажыратуға үйренеді, жақсы қасиеттерге тәрбиеленеді.

Қорыта келе айтарым, баланың тіл кемістіктерін ертерек жою логопедтің басты міндеті. Өйткені тіл қарым- қатынас құралы. Сөйлесіп қарым- қатынас жасау арқылы бала дүниені танып біледі, есейген сайын тілдің қажеттілігін түсінеді. Халық даналығында «Ойында озған, өмірде де озады» деген аталы сөздің сырына жүгінсек жұмысымыз нәтижелі болар еді.

****


****

****

**Күтілетін нәтиже:**

Логопедиялық сабақтарда арт терапия технологиясының бейнелеу терапиясын үздіксіз қолдану барысында ең бастысы балалардың байланыстырып сөйлеу мәдениеті дамиды. Көптеген тұйық, жасқаншақ өзіне деген сенімсіздігі аз балалардың мінездері біртіндеп өзгереді. Сонымен қатар мектеп жасына дейінгі балаға қажетті ұсақ қол моторикасының ептілігі дами түседі. Бала өзіне ұнайтын шығармашылық түрін таңдауды игереді, шығармашылықпен айналыса отырып, бала қиялы дамиды. Бала тіпті кейде үлкен адамның ойына келмейтінде заттарды ойлап табады. Шығармашылықпен айналыса отырып, бала өзін еркін ұстайды. Өз ойын да еркін айтуға үйренеді. Баланың қоршаған орта туралы түсініктері де қалыптасып, табиғат ерекшеліктерін де сезінеді. Көбінесе, балалар ұжымдық жұмыс жасай отырып, бір-бірінің пікірлерімен алмасады, жауапкершілікке, ұйымшылдыққа тәрбиеленеді. Өз жасаған жұмыстарының нәтижесіне баға беруді,сабақ соңында өз жұмыс орындарын ретке келтіріп жинақы, ұқыпты болуды үйренеді. Алдағы уақытта бұданда жақсы нәтижелерге қол жеткізуге болатынына сенемін.

Сөйлеу қартасы арқылы баланың тілдік дамуының деңгейі анықталады. Логопедиялық тексеру алдымен үстіртін, кейін тереңдетіп жүргізіледі. Логопед баланы жан-жақты тексеріп, сөйлеу картасын толтырады. Әрі қарай тіл кемістіктерінің түрлеріне байланысты логопедиялық жұмыс ұйымдастырылады.



**Мектеп жасына дейінгі балалардың тілдік дамуларына қойылатын талаптар:**

|  |  |  |  |  |
| --- | --- | --- | --- | --- |
| **Қойылатын талаптар** | **3-4** | **4-5** | **5-6** | **6-7** |
| **Сөздік қоры(шамамен)** | **2000 сөз** | **2000-2500 сөз** | **2500-3000 сөз** | **3000-3500 сөз** |
| **Сөздің грамматикалық құрылысы** | Сөздерді ретсіз қолданады | 2-3 сөзден сөйлем құрайды, сурет бойынша толық әңгімелейді | Сөздерді жекеше,көпше түрде қолданады, бірнеше сөздерді байланыстырады | Сурет бойынша толық әңгімелеп айтады, берілген нұсқауды толығымен түсінеді |
| **Фонетика-фонематикалық есту арқылы ажыратуын тексеру** | Кейбір дыбыстар тұрақсыз, дыбыстарды алмастырады | Ана тіліндегі барлық дыбыстарды анық айтады | Дауысты,дауыссыз дыбыстарды ажыратады | Дыбыстарды толығымен ажыратады, кез келген дыбысқа сөз ойлап айтады |
| **Байланыстырып сөйлеу мәдениетін тексеру** | Жеңіл тақпақтарды айтады.Бұл не? Сен нешедесін? Деген сұрақтарды түсінеді | Белгілі бір сюжетті сурет бойынша әңгімелеп айтады, өз ойын, күрделі сөйлемдерді қолданды, толық жеткізеді | Өзіне берілген нұсқауды түсінеді, бірақ, өйткені деген жалғаулықтарды қолданады, толық сөйлем құрастырады | Берілген сұрақтарға дұрыс, нақты жауап береді, |

**Логопедиялық қызметтің тілдік даму көрсеткіші**

**ЖСТД II-III кезеңдегі даярлық тобына арналған арт терапия технологияларының элементтері кіріктірілген перспективтік жоспары**

**2016-2017 оқу жылы**

|  |  |  |  |  |  |
| --- | --- | --- | --- | --- | --- |
| Айы | Апталар | Лексикалық тақырып | Байланыстырып сөйлеу,грамматикалық құрылымы | Фонематикалық қабілеттерін қалыптастыру | Арт терапия технологиясының элементтерін қолдану |
| **Қыркүйек** | 1-2 | Тексеру |  |  |  |
|  | 3 | Ойыншықтар | Өзінің сүікті ойыншығы туралы әңгіме құрастыру | Сөздегі бірінші дыбысты анықтау (доп,лақ,гүл) | Тұзды қамырмен жұмыс |
| 4 | Отбасы | Отбасы туралы әңгімелеу, диалог түрінде сөйлесу. | Сөздің неше дыбыстан тұратынын анықтау,дыбысты есту арқылы ажырату | Табиғи заттармен жұмыс |
| **Қазан** | 1 | Жемістер | Етістіктерді өткен шақ,осы шақ,келер шақтарда дұрыс қолдана білу. (піседі,пісті,піскен)  Жемістер туралы берілген сурет бойынша әңгіме құрастыру. | Дауысты,дауыссыз дыбыстарды топтастыру,берілген дауыссыз дыбыстың дауысты дыбыс ортасындағы орнын табу. | Жемістерді тұзды қамырдан мүсіндеу. |
|  | 2 | Күз | Естіген мәтінді өз түсінігі бойынша мазмұндау,күз мезгіліндегі табиғат ерекшеліктерін ажырату, атау. | Сөзге дыбыстық талдау жасау, дауысты дауыссыз дыбыстарды ажырату | Акварель бояумен жұмыс |
|  | 3 | Көкөністер | Берілген тақырып бойынша шағын әңгіме құрастыру, көкөністер мен жемістердің айырмашылығын ажырату | Дыбыстың сөздегі орынын тауып, ажырату,берілген дыбысқа сөз ойлап айту | Манка ұнтағымен жұмыс |
|  | 4 | Балықтар | Балықтар тіршілігі туралы жүйелі әңгімелеу, әңгімені түрлендіру | Сөзге дыбыстық талдау жасауды жалғастыру, сөздің неше буыннан тұратынын анықтау | қатты қағаз, шарикті ермексазбен жұмыс |
| **Қараша** | 1 | Бау-бақша | Бау-бақшадағы еңбек туралы жүйелі,байланыстырып әңгімелеу, әңгімені толық баяндау.(Анам дәмді,әрі тәтті, қызыл алма сатып алды) | Сөз ұйқастар қолдану, берілген дыбысқа сөз ойлап айту | Тұзды қамырмен жұмыс |
|  | 2 | Дене мүшелері, тазалық құралдары | Айтылуы бірдей, мағыналары әр түрлі сөздермен таныстыру | Дауысты,дауыссыз дыбыстарды ажыратуды жалғастыру, сөз ұйқастарын қолдану | Суреттегі тазалық құралдарын ғана контур бойынша сызу |
|  | 3 | Үй жануарлары | Үй жануарлары туралы сюжетті сурет бойынша әңгімелеу, байланыстырып сөйлеуді дамыту | Буын,сөз, сөйлемнен қажетті дыбысты ажырату, анықтау | Акварель бояу, гуашь |
|  | 4 | Азық-түліктер | Екі,үш сөзді байланыстырып сөйлем құрастыру. Балалардың фразалық сөйлеу қабілеттерін арттыру. | Сөзді буынға бөлу, сөйлемнің қанша сөзден тұратынын анықтау | Азық түліктерді дәндерден құрастыру |
| **Желтоқсан** | 1 | Жабайы аңдар | Жабайы аңдар тіршілігі туралы байланыстырып әңгімелеу, жұмбақтар қолдану | Берілген дыбысқа сөз ойлап айту | Тұзды қамырдан жабайы жануарларды мүсіндеу. |
|  | 2 | Қазақстан Республикам менің | Өз қалалалры, туған жері туралы қысқаша мәтін құрастыру, Отан туралы мақал-мәтелдер оқу, сурет бойынша әңгімелеу | Сөзді буынға бөлуді, дыбыстың сөздегі орынын табуды жалғастыру | Акварель бояу, гуашь |
|  | 3 | Көлік түрлері | Күрделі сөйлемдерді байланыстыра білу (ұшақ, әуе көлігі, себебі ол аспанда ұшады) Көліктердің түрлері туралы әңгімелеу. | Дыбыстарды есту арқылы ажырату,тлогопед айтқан сөздің соңғы буынын қосып айту. Маши-на балабақ-ша; | Саусақтармен көліктердің суретін салу, акварель бояуды қолдану. |
|  | 4 | Жиһаз | Алдында, артында, диван мен үстелдің ортасында деген сияқты етістіктерді қолданып қрастыру. Сөйлем. Сөйлемдерді бір-бірімен байланыстыра білу. | Дыбыстарды (дауысты, дауыссыз) топтастыру. | Манка ұнтағына дәндерден жиһаздарды құрастыру |
| **Қаңтар** | 1 | Қысқы қызықтар | Жаңа жыл мерекесі, қыс мезгілі туралы өз ойынан әңгіме құрастыру. Тақпақтарды мәнерлеп айту. | Берілген дыбыстарға сөз ойлап айту, буынға бөлу. | үлкен ватман қағазға алақандарымен, саусақтарымен сурет салу |
|  | 2 | Үй құстары | Үй құстарының пайдасын білу, байланыстырып әңгімелеу. | Сөздің бірінші дыбысын өзгертіп, сөздерді түрлендіру(шар-бар, тар) | Тұзды қамырдан үй құстарын мүсіндеу |
|  | 3 | Киімдер | Киімдердің түрлері, неден жасалатыны туралы әңгімелеу. Сөйлемді дұрыс байланыстыра білу. | Берілген сөздермен сөйлем құрастыру. | сурет салу, аппликация түрін қолдану. |
|  | 4 | Жабайы құстар | Жұмбақтарды шеше білу, естіген әңгімені мазмұндай білу. | Буынұйқастарды орынды қолдана білу, дауысты, дауыссыз дыбыстарды ажырату. | манка ұнтағынан құстарға ұя жасауды, дәндерден құстарды жасауды ұсыну |
| **Ақпан** | 1 | Мамандықтар | Мамандықтардың түрлері, әр мамандықтың маңыздылығы туралы білу, сурет бойынша әңгіме құрастыру | Берілген дыбысқа сөз айту, дыбыстарды есту арқылы ажырату. | Акварель бояумен жұмыс |
|  | 2 | Балабақша | Балабақша туралы сюжетті сурет бойынша әңгімелеу, байланыстырып сөйлеу мәдениетін жақсарту. | Сөйлемнің неше сөзден тұратынын анықтау, буынға бөлуді жалғастыру. | Тұзды қамырмен жұмыс |
|  | 3 | Аяқ-киім | Антоним сөздерді үйрету (жоғары-төмен) әңгімені жүйелі құрастыра білу (балалардың аяқ-киімі үлкен адамға арналған аяқ-киім) | Дауысты, дауыссыз дыбыстарды топтастыру, дыбыстың сөздегі орынын анықтау. | Акварель бояумен жұмыс |
|  | 4 | Жәндіктер | Жәндіктер тіршілігі туралы байланыстырып әңгімелеу, заттық. суреттерді топтастыру | Берілген дыбыс бойынша сөз ойлап айтуды жалғастыру. | тұзды қамырдан жәндіктерді мүсіндеу. |
| **Наурыз** | 1 | Аяулы анашым | «Менің анам» тақырыбына әңгіме құрастыру, сурет бойынша толық әңгіме құрастыру. | Дауысты, дауыссыз дыбыстарға сөз ойлап айтуды жалғастыру. | әшекей бұйымдар жасау |
|  | 2 | Көрікті көктем | Көктем мезгіліндегі табиғат ерекшелігі туралы әңгімелеу, белсенді сөздік қорларын дамыту. | Сөйлемнің неше сөзден тұратынын анықтау, сөздерді буынға бөлу. | ұжымдық жұмыс жасау |
|  | 3 | Наурыз-Думан мерекесі | Тақырыпқа сай байланыстырып әңгіме құрастыру, сөйлемді түрлендіру (наурыз мерекесі көңілді, қызықты, әсерлі) | Дауыссыз дыбыстардың сөздегі орынын анықтау. | сюжетті сурет салу |
|  | 4 | Бөлме өсімдіктері | Бөлме өсімдіктерінің пайдасын түсіну, сөз аралық байланысты дамыту. | Берілген дыбысқа сөз тауып айту, есту арқылы ажырату. | Манка ұнтағымен жұмыс |
| **Сәуір** | 1 | Ғарыш әлемі | Ғарышкерлер туралы жүйелі әңгіме құрастыру, сөздерді көпше, жекеше түрде қолдана білу. | Берілген дыбысқа сөз, сөзге сөйлем құрастыруды жалғастыру. | сурет салу, аппликация жұмыстарын жасау |
|  | 2 | Ағаштар | Көктем мезгіліндегі ағаштар тіршілігі туралы әңгімелеу, байланыстырып сөйлеу мәдениетін дамыту. | Дыбыстың сөздегі орынын табу, берілген дыбысқа сөз тауып айтуды жалғастыру. | Көктем мезгіліндегі ағаштардың суреттерін салу |
|  | 3 | Гүлдер | Сюжеттік суреттер бойынша әңгімелеуді жалғастыру. | Дыбыс, буын, сөз, сөйлем туралы білімдерін бекіту. | Саусақтардың ұшымен жұмыс |
|  | 4 | Оқу құралдары | Оқу құралдары туралы әңгімелеп айта білу, байланыстырып сөйлеуді дамыта түсу. | Берілген дыбысқа сөз ойлап айту, дауысты, дауыссыз дыбыстарды ажырата білу. | Манка ұнтағына әр түрлі дәндерді, мойыншақтарды, түймелерді қолданып мерекеге сыйлықтар жасау |
| **Мамыр** | 1 | Мамырдағы мерекелер(1 мамыр, Отан қорғаушылар күні, 9 мамыр) | Мереке күндері туралы толық, байланыстыра әңгімелеп айту.Сюжетті сурет бойынша толық әңгімелеп айту, байланыстырып сөйлеу. | Дыбыстың сөздегі орынын анықтау, қажетті дыбысқа сөз ойлап айту. | манка ұнтағына әр түрлі дәндерді, мойыншақтарды, түймелерді қолданып мерекеге сыйлықтар жасау |
|  | 2 | Жидектер | Сөздерді жекеше-көпше түрде қолдану (жидек жидектер), жидектер туралы білімдерін кеңейту, сурет бойынша әңгімелеу. | Сөзге дыбыстық талдау жасауды жалғастыру. | Жемістерді тұзды қамырдан өз қалаулары бойынша мүсіндеу |
|  | 3 | Жайдарлы жаз | Жаз мезгілі туралы сюжетті сурет бойынша әңгімелеу, байланыстырып сөйлеу мәдениетін дамыту. | Дыбыстарды топтастыру, берілген дыбысқа сөз тауып айту. | Алақанды бояу арқылы үлкен ватман қағазға жаз мезгілі туралы ұжымдық жұмыс жасау |
|  | 4 | Қайталау | Кез-келген берілген тақырыпқа әңгіме құрастырып айтуды жалғастыру, байланыстырып сөйлеу мәдениетін арттыру, бекіту. | Буын, сөз, сөйлем туралы түсініктерін бекіту. | Балалар өздеріне ұнайтын шығармашылықтың түрін таңдап, жұмыс жасайды. |

**Оқу қызметі:** Логопедия.

**Лексикалық тақырып:** Ойыншықтар.

**Мақсаты:** Балалардың сөздік қорына, дыбыстарды анық айтуына көңіл бөлу, өздерінің сүйікті ойыншығы туралы әнгімелеп айтуға үйрету, сөздегі бірінші дыбысты анықтау (доп, лақ, гүл), ұсақ қол моторикасын дамыту арқылы ойлау қабілеттерін дамыту, ұқыптылыққа тәрбиелеу.

**Әдіс- тәсілдер:** әнгімелеу, түсіндіру, ойын әдісі.

**Керекті құралдар:** заттық суреттер, ойыншықтардың суреттері, тұзды қамыр, бояу, тақтайша, қағаздар.

**Сөздік жұмыс:** тұзды қамыр, пластмасс.

|  |  |  |
| --- | --- | --- |
| Іс-әрекет кезеңдері | Логопедиялық іс-әрекеті | Балалардың  іс-әрекеті |
| Мотивациялық-қозғаушылық | 1.Ұйымдастыру кезені: еліктеу, ойын жаттығулары:  - Балалар, қазір біз жәндіктердің, құстардың, жануарлардың қандай дыбыс шығаратынын есімізге түсіріп, еліктеп көрейікші:  -қоңыз ұшып келеді- ж-ж-ж-ж-ж;  - «қаз балапанын қорғайды»- ш-ш-ш;  - «ашулы күшік»- р-р-р-р-р;  - «маса»- з-з-з-з-з-з; | Балалар еліктеу жаттығуларын орындайды. |
| Ұйымдастыру-іздестіру | 2. «Ойыншықтар» тақырыбына әнгімелесу. Сурет бойынша жұмыс, олардың неден жасалғанына көңіл бөлу.  3. Заттық суреттермен жұмыс: дид. ойын: «Ойыншықтың неден жасалғанын ата». Балалар суреттерді қарап отырып олардың неден жасалғанын атайды.  4. Фонематикалық ойын: «Сөздегі бірінші дыбысты ата». Мен әр түрлі сөздерді айтамын, сендер сөздің басында қандай дыбыс естілетінін айтуларың керек. Кім бірінші әрі дұрыс атаса, сол бала жеңімпаз болады. Мысалы: доп, лақ, гүл, тарақ, қоян. т.б.  5. «Менің ойыншығым» тақырыбына балаларға әнгімелетіп айтқызу. (Балалардың сойлемдерді дұрыс байланыстырып айтуларына көңіл бөлу). | Балалар логопедтің әңгімесін тыңдайды.  Ойыншықтардың неден жасалғанын атайды.  Тапсырманы дұрыс орындаған бала жұлдызша алады.  Балалар өз ойыншықтары туралы әнгімелеп айтады. |
| Рефлексивті – түзетушілік | 6.Балалар, енді өздеріңнің сүйікті ойыншықтарыңды суретке саламыз, немесе тұзды қамыр арқылы мүсіндейміз. Кімге не ұнайды? Бояумен салғанды ұнатасыңдар ма әлде тұзды қамырды таңдайсыңдар ма. Логопед балалардың жұмысына баға береді, мадақтайды. | Балалар музыка әуенімен өздері таңдаған шығармашылық түрімен айналысады, жасаған жұмыстарын өздері алып кетеді. |

**Күтілетін нәтиже:**

**Біледі:** ойыншықтардың түрлері туралы;

**Игереді:** олардың неден жасалатынын, әнгіме құрастыруды меңгере түседі;

**Меңгереді:** ұсақ қол моторикасының ептілігін меңгере түседі; шығармашылықтары дамиды;

**Оқу қызметі:** Логопедия.

**Лексикалық тақырып:** Отбасы.

**Мақсаты:** Отбасы туралы әнгімелеу, диалог түрінде сойлесу арқылы балалардың тілдерін , сөздік қорларын дамыту, сөздің неше дыбыстан тұратынын анықтап, дыбысты есту арқылы ажырату, ой- өрістерін, танымдық қабілеттерін арттыру, жауапкершілікке тәрбиелеу.

**Әдіс -тәсілдер:** ойын әдісі, түсіндіру, көрсету.

**Керекті құралдар:** отбасы туралы суреттер, әр түрлі ұсақ заттар.

**Сөздік жұмыс:** тілші, өнегелі отбасы.

|  |  |  |  |
| --- | --- | --- | --- |
| Іс-әрекет кезеңдері | Логопедиялық іс-әрекеті | Балалардың  іс-әрекеті | |
| Мотивациялық-қозғаушылық | 1.Ұйымдастыру кезені:  - Балалар, көңіл күйлерін қалай? Біз бүгін отбасы туралы сойлейміз. Қазір біз гүлді бір- бірімізге беріп, ата- аналарыңның сендерге қандай жылы сөздер айтатынын естиміз. Сендерді ата- ана, ата- әжелерің қалай еркелетеді? | Балалар шеңбер жасап тұрады.  Балалар «алтыным», «ботам», «балапаным» деген сөздерді айтады. | |
| Ұйымдастыру-іздестіру | 2.Балалармен диалог түрінде әңгіме жүргізу: - Балалар, мен тілші боламын, ал сендер менің сурағыма жауап бересіңдер. Мен толық , әрі қызықты жауап берген балаларға жұлдызша сыйлаймын.  - Темірлан, сенің отбасыңда қанша адам бер?  - Ата- анаң қайда жұмыс істейді?  - Отбасында қандай мерекелерді ұнатасыңдар? т.б.  3.Ойын: «Жаңылма». Мен қазір әртүрлі дыбыстарды айтамын, сендер тек «ш, с» дыбыстарын естігенде қол соғасындар. Мысалы: т, д, к, ш, н, ғ, с.  4. Мен «шар» деген сөзді айтамын, осы сөзде неше дыбыс бар екен? Неше буын бар екен? Неге бір буын?  5. «Отбасы» сюжетті сурет бойынша әңгімелеу. Алдымен сурет бойынша логопед әңгімелеп айтады.  - Енді , балалар сурет бойынша сендер де әңгімелеп және өз отбасыларың туралы да айтып беріңдерші. | Балалар диалог түріндегі сұрақтарға жауап береді.  Балалар дыбыстарды ажырату үшін ойын ойнайды, сөздің қанша дыбыстан тұратынын айтады.-Сөзде бір буын, себебі онда бір дауысты дыбыс бар.  Балалар отбасы туралы суретпен танысады, өздері де әңгімелеп айтады. | |
| Рефлексивті – түзетушілік | -Балалар, қазір біз әртүрлі табиги заттарды қолдана отырып, өз отбасыларымызға сыйлық жасаймыз. Балаларға бірнеше үлгілер көрсету.Сабақ сонында балалардың жұмыстарын бағалау, мадақтау, үйде отбасы туралы әңгімелеуді тапсыру. | | Балалар үлгілермен танысады, әртүрлі заттарды (дәндер, желім, қағаз, мойыншақтарды) қолданып шағын сыйлықтар жасайды. |

**Күтілетін нәтиже:**

**Біледі:** Отбасы туралы өз ойларынан әңгіме құрастыра біледі;

**Игереді:** есту арқылы дыбыстарды ажыратады;

**Меңгереді:** шығармашылық қабілеттерді меңгереді.

**Оқу қызметі:**Логопедия.

**Лексикалық тақырып:** Жемістер

**Мақсаты:** Дыбыстарды буында, сөзде, сойлемде дұрыс қолдана білуге үйрету, байланыстырып сойлеуге ынталандыру, етістіктерді сөзтіркестерінде дұрыс қолдана білу (піседі, пісті, піскен), дауысты, дауыссыз дыбыстарды топтастыру, ой – өрістерін, ойлау қабілеттерін, қол моторикасының ептілігін дамыту.

**Әдіс- тәсілдер:** әнгімелеу, түсіндіру, ойын әдісі.

**Керекті құралдар:** жемістердің суреттері, сюжетті суреттер, құыршақ Ата, тұзды қамыр, тақтайшалар.

**Сөздік жұмыс:** жемістер, бау- бақша.

|  |  |  |
| --- | --- | --- |
| Іс-әрекет кезеңдері | Логопедиялық іс-әрекеті | Балалардың  іс-әрекеті |
| Мотивациялық-қозғаушылық | 1.Балалар, бүгін бізге бағбан ата келіп отыр. Атаның бау- бақшасындағы жемістер де пісіп қалыпты. Ата бізден көмек сұрап отыр, атаның жемістерін көкөністердің арасынан жинап алып, себетке салу керек. Біз көмектесеміз бе? | Балалар атамен амандасады, жемістерді жинап беруге келіседі. |
| Ұйымдастыру-іздестіру | 2. Ойын: «Топтастыру».  Заттық суреттер бойынша көкөністерді бөлек, жемістерді бөлек топтастыру, оларды жеке атап шығу.  3. Мен сөздің бастапқы буынын, ал сен соңғы буынды қосып, сөзді толық айт.  Мысалы: Ал- ма- алма  Ал- мұрт- алмұрт  Ба- нан- банан  Жү- зім- жүзім  4.Даусты, дауыссыз дыбыстарға балаларды бөлу. Музыка әуенімен балалар шеңбер бойымен жүреді, музыка тоқтағанда көк текшесі бар балалар оң қолын, қызыл текшесі бар балалар сол өолын көтереді.  5. Жемістер туралы әңгіме құрастырып айту, сюжеттік сурет бойынша әңгімелеу. | Балалар заттық суреттерді топтастырады, оларды жекелеп атап шығады.  Балалар музыка бойынша дыбыстарға бөлінеді, өздеріне таныс дауысты дауыссыз дыбыстарды атап айтады. |
| Рефлексивті – түзетушілік | 6.Балалар, қазір енді өздеріңе ұнаған жемістерді тұзды қамырдан мүсіндейміз, кепкеннен соң келесі жолы қажетті түстерге бояймыз.  Логопед әр баланың жұмысына назар аударып, баланы әңгімеге тартады, қандай жеміс мүсіндегенін, пішінін сұрайды. Сабақты қорытындылап, бағалау. | Балалар өздеріне ұнаған жемістерді тұзды қамырдан мүсіндейді. |

**Күтілетін нәтиже:**

**Біледі:** жемістердің түрлерін ажырата біледі

**Игереді:** байланыстырып сойлеуді игереді

**Меңгереді:** қамырмен ұқыпты жұмыс істеуді меңгереді

**Оқу қызметі:** Логопедия.

**Лексикалық тақырып:**Күз

**Мақсаты:** Естіген мәтінді өз түсінігі бойынша мазмұндау, күз мезгіліндегі табиғат ерекшелігін ажырату, сойлеу тілін, сөздік қорларын дамыту, сөзге дыбыстық талдау жасауға үйрету, танымдылық ой- өрістерін дамыту,табиғатты сүюге тәрбиелеу, шығармашылықтарын арттыра түсу.

**Әдіс- тәсілдер:** әнгімелеу, түсіндіру, ойын әдісі.

**Керекті құралдар:** суреттер, қарточкалар, бояу, қағаздар.

**Сөздік жұмыс:** Берекелі күз, молшылық, әсем табиғат.

|  |  |  |
| --- | --- | --- |
| Іс-әрекет кезеңдері | Логопедиялық іс-әрекеті | Балалардың  іс-әрекеті |
| Мотивациялық-қозғаушылық | 1.Күз береке. Н. Алімқұлов.  Берекесін сыйлауға.  Өлкемізге күз келді.  Жемістерін жинауға,  Шақырады біздерді.  Құстар қайтты ән салып,  Бұлт шарлады аспанды.  Көк келеді жар салып,  Күзгі суық басталды. | Балалар тақпақты тыңдайды. |
| Ұйымдастыру-іздестіру | 2. Балалар, тақпақ ұнады ма сендерге?Ол қандай жыл мезгілі туралы? Күзде табиғатта қандай өзгерістер болады? Күз сендерге несімен ұнайды?  3. «Күз» сюжетті суреті бойынша логопед толық әңгімелеп айтады.  4. Карточкалармен жұмыс, сөздерге дыбыстық талдау жасау, дауысты, дауыссыз дыбыстарды текшелермен белгілеу.  5.Сергіту- логоритмика.  Музыка әуені арқылы әртүрлі қимылдарды көрсету (аспанға қарау, құсша қанат қағу, көбелекше ұшу, қайтқан құсқа қол былғау). | Балалар сұрақтарға жауап береді.  Естіген әңгіме бойынша түсінгендерін балалар өз сөздерімен айтып береді, сөздерге дыбыстық талдау жасайды, текшелермен белгілейді.  Балалар музыка әуенімен қимылдар жасайды. |
| Рефлексивті – түзетушілік | 6.Ойын: «Сойлемді аяқта».  Мен күз мезгілін жақсы көремін, ойткені...  Күзде бау- бақшада...  Күзде жапырақтар...  Ал құстар күзде...  «Күздің сыйлығы». Әр түрлі көкөністерді, жемістерді, жапырақтарды бояуды ұсыну. Сабақты қорытындылау, бағалау. | Балалар сойлемдерді өздері толықтырып, түрлендіріп айтады.  Балалар өздерінің суреттері туралы әңгімелеп айтады. |

**Күтілетін нәтиже:**

**Біледі:** күз мезгілінің ерекшеліктерін, табиғат өзгерістерін ажырата біледі;

**Игереді:** байланыстырып сойлемді, сойлемді ойрарынан толықтыруды егереді;

**Меңгереді:** шығармашылық қабілеттерін меңгере түседі.

**Оқу қызметі:** Логопедия.

**Лексикалық тақырып:**Көкөністер

**Мақсаты:** Берілген тақырып бойынша әңгіме құрастыру, көкөкністермен жемістерді айырмашылығын ажырату, байланыстырып сойлеуді, тіл байлықтарын дамыту, дыбыстың сөздегі орынын табу, берілген дыбысқа сөз ойлап айту, шығармашылыққа тәрбиелеу.

**Әдіс- тәсілдер:** түсіндіру, көрсету.

**Керекті құралдар:** суреттер, заттық суреттер, манка ұнтағы, дәндер.

**Сөздік жұмыс:** ұнтақ, көкөністер, күз байлығы.

|  |  |  |
| --- | --- | --- |
| Іс-әрекет кезеңдері | Логопедиялық іс-әрекеті | Балалардың  іс-әрекеті |
| Мотивациялық-қозғаушылық | 1.Ойын: «Зейінді бол». Мен қазір көкөністерді атаймын, сендер тыңдап тұрасыңдар, егер жемістерді де атасам қол соғасыңдар. Ол қандай жеміс екенін атап бересіңдер. Біз бүгін көкөністер туралы сөйлесеміз. | Балалар шеңбер бойымен тұрады, ойын ойнайды, егер жемістердің атауын естісе қол соғады. |
| Ұйымдастыру-іздестіру | 2. Балалар шағын екі топқа бөлінеді, бірінші топ- көкөністер, екінші топ – жемістер. Бірінші топ- көкөнісетр туралы, екінші топ- жемістер туралы әңгіме құрастырады.  3. Ойын- тапсырма: сәбіз, пияз, қияр, қызылша, осы сөздерге с, п, з, қ, ш, р, а –дыбыстары сөздің қай жерінде орналасқан? Дыбыстың орнын табу, сол дыбыстар кездесетін сөздер айту.  4. Дид. ойын: «Төртінші артық».  Карточкада төрт сурет (сәбіз, пияз, қызылша, гүл). Осы суретте не артық?  Әрине, гүл. Ойткені ол көкөніс емес. | Екі топқа бөлініп әңгіме құрастырады, оларды бір- бірінен айырмашылығын айтады.  Балалар тапсырманы қызыға орындайды, дыбыстың сөздегі орынын табады.  Ойынды ойнайды, төртінші артық затты ойланып, тауып айтады. |
| Рефлексивті – түзетушілік | Манка ұнтағымен жұмыс: қорапшаларға салынған манка ұнтағына дәндерден көкөністерді құрастыру.  Сабақты қорытындылау, бағалау. | Балалар манка ұнтағымен жұмыс істейді, көкөністерді құрастырады. |

**Күтілетін нәтиже:**

**Біледі:** көкөністердің пайдасын, түрлерін біледі;

**Игереді:** байланыстырып сөйлеуді, берілген дыбысқа сөз ойлап айтуды игереді;

**Менгереді:** ұсақ қол моторикасының ептілігін меңгереді.

**Оқу қызметі:** Логопедия.

**Лексикалық тақырып:** Балықтар

**Мақсаты:** Балықтар тіршілігі туралы жүйелі әңгіме құрастыру, сөздік қорларын , байланыстырып сөйлеу мәдениетін арттыру, сөздің неше буынынан тұратынын үйрету, танымдылық қабілеттерін дамыту, ұсақ қол моторикасының шапшаңдығын арттыру.

**Әдіс- тәсілдер:** түсіндіру, көрсету, ойын –әдәсі.

**Керекті құралдар:** балықтардың суреттері, «Алтын балық», ермексаз.

**Сөздік жұмыс:** қиялым, Алтын балық.

|  |  |  |
| --- | --- | --- |
| Іс-әрекет кезеңдері | Логопедиялық іс-әрекеті | Балалардың  іс-әрекеті |
| Мотивациялық-қозғаушылық | 1.Ойын: «Сұрақ- жауап».  Мен сендерге сұрақ беремін, ал сендер тез ойланып жауап берулерің керек:  Алма ағашта өседі, ал сәбіз?...  Қасқыр орманда өмір сүреді, ал жылқы?...  Жапырақтар күзде сары, ал көктемде?...  Мысық үйде, ал балықтар?... | Балалар тез жауаптарды толықтырып айтады. |
| Ұйымдастыру-іздестіру | 2. Балалар, біз бүгін балықтар тіршілігі туралы сөйлесеміз.  - Балықтар қайда өмір сүреді?  Дұрыс айтасыңдар, балалар. Бізге бүгін қонаққа Алтын балық келіпті. Ол өте мейірімді, сендердің тілектеріңді орындайды. Бірақ алтын балыққа алдымен біз су асты патшалығы, балықтар туралы не білетінімізді айтып беруіміз керек.  3. Заттық суреттер бойынша жұмыс: «Топтастыру».  Балықтарды басқа жануарлардан, құстардан бөлек топтастыру. Ұсақ балық, ірі жыртқыш балықтардың суреттерімен сөйлем құрастыру.  4. «Менің алтын балығым» тақырыбына әңгімелеу. Балаларға өз қиялдарынан «алтын балық» туралы ертегі құрастырып айтуларын өтіну.  Ең қызықты ертегі құрастырған бала жеңімпаз болады. | Балалардың жауабы  Ойын ойнайды  Әңгімені тыңдайды |
| Рефлексивті – түзетушілік | Алтын балыққа сыйлық жасап, естелік ретінде сыйлауға ұсыну, балаларға қатты қағаз, шарикті ермексаз ұсыну.  Сабақты жалпы қорытындылау, белсенді балаларды мадақтау. | Алтын балыққа сыйлық жаасайды |

**Күтілетін нәтиже:**

**Біледі:** балықтар тіршілігі туралы біледі;

**Игереді:** өз ойларынан әңгімелеуді, байланыстырып сөйлеуді игереді;

**Менгереді:** шығармашылық қабілеттерді меңгере түседі.

**Оқу қызметі:** Логопедия

**Лексикалық тақырып**: Бау-бақша.

**Мақсаты:** Күз мезгіліндегі бау-бақшадағы еңбек туралы жүйелі байланыстырып әңгімелеу, сөз ұйқастарды қолдану арқылы балалардың тілдерін жаттықтыру, берілген дыбысқа сөз ойлап айтуға үйрету, есте сақтау, ойлау қабілеттерін дамыту, ұйымшылдыққа тәрбиелеу.

**Әдіс-тәсілдер:** Ойын әдісі, түсіндіру, көрсету.

**Керекті құралдар:** Көкөніс, жемістер, бау-бақша суреттері, тұзды қамыр.

**Сөздік жұмыс:** бау-бақшадағы еңбек, еңбекқор.

|  |  |  |
| --- | --- | --- |
| Іс-әрекет кезеңдері | Логопедтің іс-әрекеті | Балалардың іс-әрекеті |
| Мотивация-лық қозғау-шылық | 1.Ұйымдастыру кезеңі:  Ойын «Жаңғырық»  Логопед айтқан буындарды, сөздерді балалар жаңылмай қайталау керек. Мысалы: Са-са-со-со;  Ра-ру-ро-ру;  Шу-Шо-ша-шу,  Сөздер: ала, бала, қала, жаңа, кесе, қасық, шеге, шәйнек т.б. | Балалар шеңбер болып тұрады, көздерін жұмып тұрып, логопед айтқан буындарды, сөздерді жаңылмай қайталайды. |
| Ұйымдастыруіздестіру | 2.Бау-бақша туралы сюжетті сурет бойынша әңгіме құрастыру.  3.Ойын: «Дұрыс-бұрыс»  Апельсин тәтті, ал пияз...  Қырыққабат үлкен, ал шабдалы...  Мейіз кішкентай, ал алма...  Өрік жұмсақ, ал алмұрт...  4.Буын ұйқастар:  лы-лы-лы-шабдалы;  ма-ма-ма-алма;  ан-ан-ан-банан;  ұрт-ұрт-ұрт-алмұрт.  5.Көкөніс, жемістерге байланысты берілген дыбыстарға сөз ойлап айту. Мысалы: м,ж,ш,а,п,к,қ,т,б. | Балалар бау-бақшадағы еңбек туралы әңгімелеп айтады.  Блалар сөйлемді толықтырып айтады.  Буын ұйқас сөздерді жатқа айтады.  Алма, жүзім, шабдалы,картоп, қарбыз,қияр т.б. |
| Рефлексивті түзетушілік | Тұзды қамырмен жұмыс, бау-бақшада өсетін көкөніс-жемістерді мүсіндеуге ұсыну. Сабақты бағалап қорытындылау. | Балалар көкөніс-жемістерді мүсіндейді. |

**Күтілетін нәтиже:**

**Біледі**: Бау-бақшадағы еңбекті бағалай біледі;

**Игереді**: Фразалық сөйлеу мәнерін игереді;

**Меңгереді :** Тіл ұстарту жаттығуларын меңгереді.

**Оқу қызметі:** Логопедия

**Лексикалық тақырып**: Дене мүшелері, тазалық құралдары.

**Мақсаты:** Айтылуы бірдей, мағыналары әртүрлі сөздермен таныстыру (адамның көзі, бағдаршамнң көзі, бұлақтың көзі), дыбыстарды анық айтуларына, байланыстырып сөйлеулеріне көңіл бөлу, тілдерін, сөздік қорларын дамыту, шығармашылыққа тәрбиелеу.

**Әдіс-тәсілдер:** Әңгімелеу, ертегі, түсіндіру.

**Керекті құралдар:** Дене мүшелерінің, тазалық құралдарының суреттері, бояу, қағаз.

**Сөздік жұмыс:** Тазалық құралдары, дене мүшелерінің айтысы.

|  |  |  |
| --- | --- | --- |
| Іс-әрекет кезеңдері | Логопедтің іс-әрекеті | Балалардың іс-әрекеті |
| Мотивация-лық қозғау-шылық | 1.Балалармен әңгіме жүргізу:  -Бізге басымыз не үшін керек?  -Ал қол, аяғымыз, құлағымыз, мұрын, аыз не үшін керек?  -Дене мүшелерінің қандай пайдасы бар? | Балалар дене мүшелерінің пайдасы туралы әңгімелеп айтады. |
| Ұйымдастыруіздестіру | 2. «Адамның дене мүшелерінің айтысы» туралы әңгіме айту,барлық дене мүшелері өздерін мақтап бір-бірімен ұрысып қалады.  -Балалар, сендер қалай ойлайсыңдар, адамға қандай дене мүшесі маңызды?  3.Тазалық құралдары бізге не үшін қажет?  4.Тазалық құралдары туралы сөйлем құрастыру. Кімде-кім дұрыс әрі қызықты сөйлем құрастырса жеңімпаз болады. Мысалы: Анам сабын сатып алды, себебі ол жуынуға қажет т.б.  5.Ойын «Зейінді бол»  Әртүрлі дыбыстарды айтқанда алдымен көздерін жұмып тұрады, логопед дауыссыз дыбыстарды айтады, арасында дауыссыз дыбыстарды айтады, сол кезде тез жалаушаны көтеру керек.  6.Буын ұйқастар:  На-на-на-енде бар айна;  Бын-бын-бын-әдемі сабын;  Гі-гі-гі-көгілдір сүлгі;  Ақ-ақ-ақ-жаңа тарақ. | Балалардың жауаптары.  Балалар тазалық құралдары туралы айтады, қызықты сөйлемдер құрастырады.  Балалар дауысты, дауыссыз дыбыстарға байланысты ойын ойнайды.  Буын ұйқастарды бірнеше рет айтып жаттап алады. |
| Рефлексивті түзетушілік | Суреттегі тазалық құралдарын ғана контур бойынша сызу, оларды қажетті түстермен бояу.  Сабақты қорытындылап, бағалау. | Балалар суреттерді контур бойынша сызады, бояйды. |

**Күтілетін нәтиже:**

**Біледі**: Дене мүшелерін, тазалық құралдарының қажеттілігін біледі;

**Игереді**: Буын ұйқастар арқылы тіл ұстарту жаттығуларын игереді;

**Меңгереді :** Сөйлемдерді бір-бірімен байланыстыруды меңгереді.

**Оқу қызметі:** Логопедия

**Лексикалық тақырып:** Үй жануарлары

**Мақсаты:** Үй жануарлары туралы сюжетті сурет бойынша әңгімелеу, буын,сөз, сөйлемнен қажетті дыбысты ажырату, анықтауға үйрету. Балалардың байланыстырып сөйлеуін, сөздік қорларын, тілдерін, ұсақ қол моторикасын дамыту.

**Қолданылатын көрнекіліктер:** Үй жануарларының, төлдерінің суреттері, бояу, қағаздары.

**Сөздік жұмыс:** Сиыр, қой, түйе, жылқы, төлдері

|  |  |  |
| --- | --- | --- |
| Әрекет кезеңі | Логопедтің іс әрекеті | Балалардың іс- әрекеті |
| Мотивациялық қозғаушылық | Үй жануарларын дауыстары арқылы ажырату. | Балалар үй жануарларының дауысын естіп ажыратады, өздері жануарлардың дауысына еліктеп, қайталайды. |
| Ұйымдастыру іздестіру: | **Д/о: «Төлдерін орналастыр»**  Шарты: Үй жануарларының төлдерін тауып, өз үйлеріне орналастыру.Оларды атап айту.  Үй жануарларының сюжетті суреттері бойынша әңгіме құрастыру.  **Ойын: «Дыбыстың орнын тап»**  Шарты: Берілген дыбысты буын, сөз, сөйлем арасынан тауып айту.  **Ойын: «Сөзді аяқта»** Шарты: Логопед сөздің бірінші буынын, ал бала соңғы буындарды қосып сөзді толық айту керек.  Еш-кі, жыл-қы, си-ыр, тү-йе. | Балалар ойынды қызыға ойнайды. |
| Рефлексивтік түзетушілік | Үй жануарларының суреттерін балалардың қалауы бойынша салғызу. | Балалар өздеріне ұнаған суреттерін салады. |

**Күтілетін нәтиже:**

**Білу керек:** Үй жануарларының адамға пайдасын біледі;

**Игереді:** Үй жануарлары туралы байланыстырып сөйлеуді игереді;

**Меңгереді**: Суретсалудың әдістерін, ұсақ қаол моторикасының ептіліктерін меңгереді;

**Оқу қызметі:** Логопедия

**Лексикалық тақырып:** Азық-түліктер

**Мақсаты:** Екі,үш сөзді байланыстырып сөйлем құрастыру. Сөзді буынға бөлу, сөйлемнің қанша сөзден тұратынын анықтау.Балалардың фразалық сөйлеу қабілеттерін арттыру.

**Қолданылатын көрнекіліктер:**Азық түліктердің суреттері;

**Сөздік жұмыс:** Азық-түлік

|  |  |  |
| --- | --- | --- |
| Әрекет кезеңі | Логопедтің іс әрекеті | Балалардың іс- әрекеті |
| Мотивациялық қозғаушылық | **Сюжетті-рөлдік ойын: «Дүкенші»**  Шарты: Балаларды азық-түліктерді ажырата білуге үйрету. | Балалар азық-түліктерді атайды. |
| Ұйымдастыру іздестіру: | **Ойын: «Жоғалған сөздер»**  Шарты: Екі, үш сөздерді байланыстырып сөйлем құрау.  Мысалы: Дүкен, анам, алма. Балалар осы сөздерді байланыстырып, сөйлем құрастыру керек.  **Ойын: «Дүкенші»**  Шарты: Бала өзіне ұнаған азық түлікті сатып алу үшін, сол сөзді буынға бөліп айту керек, және сөйлем құрастырып, неше сөзден тұратынын айтуы керек. | Балалар ойынды қызыға ойнайды. |
| Рефлексивтік түзетушілік | Азық түліктерді дәндерден құрастыру. | Балалар азық-түліктерді дәндерден құрастырады. |

Күтілетін нәтиже:

Білу керек: Азық түліктердің адам өміріне маңыздылығын біледі

Игереді: Сөздерді буынға бөлуді, сөйлемдегі сөздердің байланысын игереді;

Меңгереді: Құрастырудың әдіс-тәсілдерін меңгереді;

**Оқу қызметі:** Логопедия

**Лексикалық тақырып:** Жабайы аңдар

**Мақсаты:** Жабайы аңдар тіршілігі туралы байланыстырып әңгімелеу, жұмбақтар қолдану.Берілген дыбысқа сөз ойлап айту

**Қолданылатын көрнекіліктер:** Жабайы жануарлардың суреттері; заттық суреттер;

**Сөздік жұмыс:** Жабайы

|  |  |  |
| --- | --- | --- |
| Әрекет кезеңі | Логопедтің іс әрекеті | Балалардың іс- әрекеті |
| Мотивациялық қозғаушылық | **Ойын: «Кім зейінді?»**  **Шарты:** Логопед жабайы жануарларды атайды, арасында үй жануарларын да атайды. Балалар үй жануарларының дауысын естігенде қол соғады. | Балалар ойынды қызыға ойнайды. |
| Ұйымдастыру іздестіру: | Жұмбақ жасыру:  Заттық суреттермен жұмыс: «Топтастыру»  Шарты: Жабайы жануарларды үй жануарларының арасынан іріктеп алу, өзіне ұнаған сурет бойынша сөйлем құрастыру.  Жабайы аңдар сюжетті сурет бойынша әңгіме құрастыру. | Балаллар жұмбақ шешеді  Суреттерді топтастырады  Сурет бойынша сөйлем құрастырады  Сурет бойынша әңгіме құрастырады |
| Рефлексивтік түзетушілік | Тұзды қамырдан жабайы жануарларды мүсіндеу. | Балалар тапсырманы қызыға орындайды |

**Күтілетін нәтиже:**

**Білу керек:**Жабайы жануарлардың тіршілігі туралы біледі;

**Игереді:** Ойлана отырып жұмбақтарды шешуді,сөйлем құрастыруды игереді; **Меңгереді**: Тұзды қамырдан өз ойлары бойынша мүсіндеу тәсілдерін меңгереді;

**Оқу қызметі:** Логопедия

**Лексикалық тақырып:** Қазақстан Республикам-менің

**Мақсаты:** Өз қалалары, туған жері туралы қысқаша мәтін құрастыру, Отан туралы мақал-мәтелдер оқу, сурет бойынша әңгімелеу. Сөзді буынға бөлуді жалғастыру.Балаларды Отансүйгіштікке, ұжымдық жұмыс жасауға тәрбиелеу.

**Қолданылатын көрнекіліктер:** Қазақстан Республикасының рәміздерінің суреттері; қалалардың суреттері; елбасының суреті.

**Сөздік жұмыс:** Рәміздер, Отансүйгіш,елбасы.

|  |  |  |
| --- | --- | --- |
| Әрекет кезеңі | Логопедтің іс әрекеті | Балалардың іс- әрекеті |
| Мотивациялық қозғаушылық | Сиқырлы саяхат.  Слайд бойынша Қазақстан Республикасының қалаларының, Астана қаласының, елбасының суреттерін, рәміздердің суреттерін қарау. | Балалар экранға назар аударады. |
| Ұйымдастыру іздестіру: | Отан туралы мақал-мәтел оқу.  1.Отан отбасынан басталады.  2. Отансыз адам, ормансыз бұлбұл.  Мақал мәтелдердің мағынасын балаларға түсіндіру.  Өз қалалары бойынша қысқаша әңгіме құрастырып айтқызу.  Ойын: «Сиқырлы суретер»  Шарты: Қорапшадан Астана қаласының ғимараттарының суреттерін алып шығып, сол туралы айтып беру.  Ойын: «Кім шапшаң»  Шарты: Қалалардың аттарын буынға бөлгізу. Тапсырманы дұрыс орындаған бала жеңімпаз болады. | Мақал-мәтелдерді қайталайды  Ерейментау қаласы бойынша әңгімелеп құрастырып айтады.  Балалар тапсырманы орындайды. |
| Рефлексивтік түзетушілік | Туған жердің табиғаты туралы ұжымдық, шығармашылық жұмыс жасауды ұсыну. | Балалар өздеріне қажетті құралдарды таңдап алып, ұжымдық жұмыс жасайды. Өз жұмыстарын қорғайды. |

**Күтілетін нәтиже:**

**Білу керек:**Қазақстан Республикасы туралы біледі;

**Игереді:** Мақалдардың мағынасын түсініп игереді;

**Меңгереді**: Ұжымдық жұмыс жасауды меңгереді;

**Оқу қызметі:** Логопедия

**Лексикалық тақырып:** Көлік түрлері

**Мақсаты:** Күрделі сөйлемдерді байланыстыра білу (ұшақ, әуе көлігі, себебі ол аспанда ұшады) Көліктердің түрлері туралы әңгімелеу. Дыбыстарды есту арқылы ажырату,тлогопед айтқан сөздің соңғы буынын қосып айту. **Қолданылатын көрнекіліктер:** Көліктердің суреттері; тұзды қамыр;

**Сөздік жұмыс:** Ұшақ, әуе көлігі, машина.

|  |  |  |
| --- | --- | --- |
| Әрекет кезеңі | Логопедтің іс әрекеті | Балалардың іс- әрекеті |
| Мотивациялық қозғаушылық | Ойын: «Не қайда жүреді»  Шарты: Логопед теміржолдың суретін көрсетеді. Осы жолмен қандай көлік жүретінін сұрайды.  Осы сияқты судың, аспанның, тас жолдың суреттері көрсетіледі.Балалар осыған байланысты толық жауап беруі керек. | Балалар теміржолмен поездың жүретінін айтады. |
| Ұйымдастыру іздестіру: | Логопед балаларға көліктер туралы сұрақтар береді. Ал балалар сөйлемді толық түсінікті етіп жауап берулері керек.  Мысалы: Ұшақ қандай көлік түріне жатады?  Карточкамен жұмыс: «Көліктерді топтастыру»  Ойын: «Көліктерді дауысынан ажырат»  Шарты: Дауыстарды тыңдап отырып, қандай көлік түрі екенін айтады.  Ойын. «Соңғы буынды қос»  Шарты: Логопед сөздің басын айтады, бала соңғы буынды қосып сөзді толық айту керек.  Маши-на, ұ-шақ, велоси-пед; ар-ба. Т.б  Көліктердің түрлері, олардың атауларын, адамға қандай көмек беретінін әңгімелеу. | Ұшақ әуе көлігі,себебі ол аспанда ұшады.  Балалар естіген әңгімені толықтырып, өз ойларын айтады. |
| Рефлексивтік түзетушілік | Саусақтармен көліктердің суретін салу, акварель бояуды қолдану. | Балалар саусақтардың ұшымен сурет салады. |

**Күтілетін нәтиже:**

**Білу керек:** Көліктердің түрлерін біледі;

**Игереді:** Байланыстырып әңгіме құрастырып айтуды игереді;

**Меңгереді**: Саусақпен сурет салу техникасын меңгереді;

**Оқу қызметі:** Логопедия

**Лексикалық тақырып:** Жиһаз

**Мақсаты:** Алдында, артында диван мен үстелдің ортасында деген сияқты етістіктерді қолданып сөйлем құрастыру.Сөйлемдерді бір- бірімен байланыстыра білу. Дауыссыз, дауысты дыбыстарды топтастыру.

**Қолданылатын көрнекіліктер:** жиһаздардың суреттері, манка ұнтағы, дәндер.

**Сөздік жұмыс:** жиһаз, дәндер.

|  |  |  |
| --- | --- | --- |
| Әрекет кезеңі | Логопедтің іс әрекеті | Балалардың іс- әрекеті |
| Мотивациялық қозғаушылық | Ойын: «Сөз ойла, тез ойла»  Шарты: логопед айтқан дауысты, дауыссыз дыбыстарға балалар тез ойланып сөз айтулары керек. Тапсырманы дұрыс орындаған балаға жұлдызша беріледі. | Балалар дыбыстарға сөз ойлап айтады. |
| Ұйымдастыру іздестіру: | Логопед балаларға жиһаздардың суреттерін көрсетеді, олардың неден жасалатынын әңгімелеп айтады.  Ойын: «Жиһаздарды дұрыс орналастыр»  Шарты: жатын бөлменің жиһаздарын балалар өз қалаулары бойынша орналастыру керек( ойынға ойыншық жиһаздар қолданылады).  Сұрақтар: Диванның алдында не тұр?  Үстелдің үстінде не орналасқан?  Орындық қай жерде тұр?  Ойын: «Менің қиялым»  Шарты: егер сен ағаш шебері болсаң қандай жиһаз жасар едің? | Балалар әңгімені тыңдайды.  Балалар жиһаздарды орналастырады, сұрақтарға толық жауап береді.  Әр бала музыка әуені бойынша қиялдап, сосын өзінің қандай жиһаз жасайтының айтып береді. |
| Рефлексивтік түзетушілік | Манка ұнтағына дәндерден жиһаздарды құрастыруды ұсыну. | Балалар тапсырманы орындайды. |

**Күтілетін нәтиже:**

**Білу керек:** жиһаздардың неден жасалатынын біледі;

**Игереді:** байланыстырып әңгіме құрастырып айтуды игереді;

**Меңгереді**: дәндерден өз ойлары бойынша құрастыруды меңгереді.

**Оқу қызметі:** Логопедия

**Лексикалық тақырып:** Қысқы қызықтар

**Мақсаты:** Жаңа жыл мерекесі, қыс мезгілі туралы өз ойынан әңгіме құрастыру, тақпақтарды мәнерлеп айту, берілген дыбыстарға сөз ойлап айтуды жалғастыру, сөздік қорларын, танымдылық қабілеттерін, ұсақ қол моторикасын дамыта түсу, табиғатты сүюге тәрбиелеу.

**Қолданылатын көрнекіліктер:** қыс мезгілінің, Жаңа жыл мерекесінің сюжетті суреттері, акварель бояу, ватман қағаз.

**Сөздік жұмыс:** ватман, сиқырлы.

|  |  |  |
| --- | --- | --- |
| Әрекет кезеңі | Логопедтің іс әрекеті | Балалардың іс- әрекеті |
| Мотивациялық қозғаушылық | Өткен Жаңа жыл мерекесі туралы әңгімелесу, балалардың мерекеде айтқан тақпақтарын қайталап айтқызу, мәнерлеп айтқан балаға Аяз атадан естелік сыйлық тарату. | Балалар мерекеде айтқан тақпақтарын айтады, шағын сыйлықтар алып, көңілдері көтеріледі. |
| Ұйымдастыру іздестіру: | Логопед балаларды шағын екі топқа бөледі, екі топқа да қыс мезгілі туралы екі түрлі сюжеттік суреттер беріледі.  Тапсырма: екі топтың балалары өз суреттеріне тақырып қояды, сосын толық сурет бойынша әңгімелеп айтады. Қызықты, әрі толық айтқан топ жеңіске жетеді.  Ойын: «Сөз ойла, тез ойла»  Шарты: берілген дыбысқа сөз ойлап айту, буынға бөлу. | Балалар әңгімені тыңдайды, өз суреттері бойынша толық әңгімелеп айтады.  Балалар сөз ойлап айтады, сөздерді буынға бөледі. |
| Рефлексивтік түзетушілік | Қыс мезгілі туралы ұжымдық жұмыс, үлкен ватман қағазға алақандарымен, саусақтарымен сурет салуды ұсыну. | Балалар тапсырманы қызыға орындайды. |

**Күтілетін нәтиже:**

**Білу керек:** қыс мезгіліндегі табиғат өзгерістерін ажырата білу;

**Игереді:** өз ойларынан түрлендіріп әңгіме құрастыруды игереді;

**Меңгереді**: ұжымдық жұмыстарды, алақанмен, саусақпен сурет салуды меңгереді.

**Оқу қызметі:** Логопедия

**Лексикалық тақырып:** Үй құстары

**Мақсаты:** Үй құстарының пайдасын білу, байланыстырып сойлеу мәдениетін, сөздік қорларын дамыта түсу, сөздің бірінші дыбысын өзгертіп сөздерді түрлендіру. Үй құстарына қамқорлық жасауға тәрбиелеу. Қол моторикасының ептілігін, ой қиялдарын жетілдіру.

**Қолданылатын көрнекіліктер:** үй құстарының суреттері, заттық суреттер, тұзды қамыр, тақтайшалар.

**Сөздік жұмыс:** тұзды қамыр, пайдалы.

|  |  |  |
| --- | --- | --- |
| Әрекет кезеңі | Логопедтің іс әрекеті | Балалардың іс- әрекеті |
| Мотивациялық қозғаушылық | Ойын: «Зейінді бол».  Шарты: логопед үй құстарының аттарын атайды, арасында бөтен заттарды да атайды, сол кезде балалар қол соғу керек. | Балалар үй құстарына жатпайтын сөздерді естігенде тез қол соғулары керек. |
| Ұйымдастыру іздестіру: | Ойын: «Топтастыру».  Шарты: үй құстарының суреттерін басқа суреттерден топтастыру, сол суреттерден сөйлем құрастырып айту.  Ойын: «Бұл қандай сөз?».  Шарты: сөздің бірінші дыбысын өзгертіп сөздерді түрлендіру.  Шар – бар;  Бүйрек – үйрек;  Сауық – тауық;  Үй құстарының сюжетті суреті бойынша әңгіме құрастыру. | Балалар ойындарды қызыға ойнап, тапсырмаларды орындайды, үй құстары туралы әңгіме құрастырып айтады. |
| Рефлексивтік түзетушілік | Тұзды қамырдан үй құстарын мүсіндеуді ұсыну. | Балалар тапсырманы қызыға орындайды. |

**Күтілетін нәтиже:**

**Білу керек:** үй құстарының адамға пайдасын біледі;

**Игереді:** үй құстары туралы байланыстырып әңгіме құрастыруды игереді;

**Меңгереді**:тұзды қамырдан өз ойларынан мүсіндеу іскерліктерін меңгереді.

**Оқу қызметі:** Логопедия

**Лексикалық тақырып:** Киімдер

**Мақсаты:** Киімдердің түрлері, неден жасалатыны туралы әңгімелеу, сөйлемді дұрыс байланыстыра білуге үйрету, берілген сөздерден сөйлем құрастыру дағдыларын жетілдіре түсу, киімдерге ұқыптылықпен қарауға тәрбиелеу, сурет салуға қызықтыру.

**Қолданылатын көрнекіліктер:** киімдердің түрлерінің суреттері, үлгілері, бояу, қағаздар.

**Сөздік жұмыс:** тігінші, дизайнер.

|  |  |  |
| --- | --- | --- |
| Әрекет кезеңі | Логопедтің іс әрекеті | Балалардың іс- әрекеті |
| Мотивациялық қозғаушылық | Ойын: «Қайда киеміз?»  Қолғапты...(қолға) киеміз.  Бөкебайды...(мойынға) киеміз.  Құлақшынды...(басқа) киеміз.  Етікті... (аяққа) киеміз.  Қалпақты...(басқа) киеміз. | Балалар киімдерді қайда киетінін айтады және қимылмен көрсетеді. |
| Ұйымдастыру іздестіру: | Балаларға киімдер туралы, олардың неден жасалатыны, кімнің тігетіні туралы толық әңгімелеп айту.  Ойын: «Киім дүкені».  Шарты: балалар дүкеннен киім сатып алады, оның қандай киім екенін дүкеншіге түсіндіріп айтады.  Ойын: «Егер мен дизайнер болсам».  Шарты: бір бала дизайнер болады, басқа балаларға ерекше киім үлгісін ұсынуы керек. Қызықты киім үлгісін дайындаған бала жеңімпаз болады. | Балалар әңгімені тыңдайды, ойынды қызыға ойнайды, дүкенде өздерін сыпайы қарым қатынаста ұстайды.  Ерекше киім үлгілерін ұсынып айтады. |
| Рефлексивтік түзетушілік | Балаларға өздеріне ұнайтын киімдердің суретін салуды ұсыну, аппликация түрін қолдану. | Балалар өздеріне ұнаған киім үлгілерін сурет салып, аппликация түрін қолданып жұмыс жасайды. |

**Күтілетін нәтиже:**

**Білу керек:** киімдердің неден жасалатынын біледі;

**Игереді:** өз ойларынан киім үлгілерін ойлап табуды игереді;

**Меңгереді**: сурет салу, аппликация түрін қолдану арқылы түрлі киім үлгілерін жасауды меңгереді.

**Оқу қызметі:** Логопедия

**Лексикалық тақырып:** Жабайы құстар.

**Мақсаты:** Жабайы құстар туралы жұмбақтарды шешуге үйрету, естіген әңгімені өз сөздерімен мазмұндай білуге баулу, буын ұйқастарды қолдану арқылы тілдерін жаттықтыру, ұсақ қол моторикасын дамыту.

**Қолданылатын көрнекіліктер:** жабайы құстардың суреттері, сюжетті суреттер, манка ұнтағы, дәндер.

**Сөздік жұмыс:** жабайы құстар, дәндер.

|  |  |  |
| --- | --- | --- |
| Әрекет кезеңі | Логопедтің іс әрекеті | Балалардың іс- әрекеті |
| Мотивациялық қозғаушылық | Жабайы құстар туралы жұмбақтар жасыру. | Балалар жұмбақтарды шешеді. |
| Ұйымдастыру іздестіру: | Ойын: «Сөйлемді аяқта».  Логопед сөйлемді бастап айтады, бала сөйлемді толықтырып аяқтауы керек.  Мысалы: Мен орманда көкекті...  Орманда бұлбұл...  Мен жабайы құстарды...  Жабайы құстар туралы сюжетті сурет бойынша әңгімелеу.  Буын ұйқастар:  Ұл-ұл-ұл,  Сайрайды бұлбұл.  Ек- ек- ек,  Орманда бар көкек.  Ла- ла- ла,  Ұшып келді шағала.  Ғай- ғай- ғай,  Жемді жеді торғай.  Ойын: «Бұл қандай дыбыс?».  Шарты: есту бойынша дауысты, дауыссыз дыбыстарды ажыратып, топтастыру. | Балалар  Балалар осы сөйлемдерді өздері толықтырып, түрлендіріп айтулары керек.  Балалар естіген әңгімені өз сөздерімен мазмұндап айтады.  Буын ұйқастарды балалар жатқа айтады.  Балалар дауысты дыбысты естігенде қол соғады, дауыссыз дыбысты естігенде үндемей қимылсыз тұра қалады. |
| Рефлексивтік түзетушілік | Балаларға манка ұнтағынан құстарға ұя жасауды, дәндерден құстарды жасауды ұсыну. | Балалар үя жасайды, дәндерден құстарды құрастырады. |

**Күтілетін нәтиже:**

**Білу керек:** жабайы құстарға қамқорлық жасау керектігін біледі;

**Игереді:** жұмбақтарды шешуді, буын ұйқастарды жатқа айтуды игереді;

**Меңгереді**: манка ұнтағын қолдану арқылы дәндерден құрастыру біліктіліктерін меңгереді.

**Оқу қызметі:** Логопедия

**Лексикалық тақырып:** Мамандықтар.

**Мақсаты:** мамандықтардың турлері, әр мамандықтың маңыздылығы туралы әңгімелей білуге үйрету, байланыстырып сөйлеу мәдениетін дамыта түсу, берілген дыбысқа сөз айтуды жалғастыру, ұсақ қол моторикасын дамыту.

**Қолданылатын көрнекіліктер:** мамандықтардың суреті, мамандықтарға қажетті құралдар, акварель бояу, қағаздар.

**Сөздік жұмыс:** мамандықтар, сүйікті, қажетті.

|  |  |  |
| --- | --- | --- |
| Әрекет кезеңі | Логопедтің іс әрекеті | Балалардың іс- әрекеті |
| Мотивациялық қозғаушылық | Ойын: «Бұл қандай мамандықтың құралы?».  Логопед балаларға тек құралдардың суретін көрсетеді, ал балалар оның қай мамандыққа қажет екенін айтады. | Балалар ойында қызығаойнайды. |
| Ұйымдастыру іздестіру: | Мамандықтар туралы әңгімелеу, суреттер қарастыру.  «Маған қандай мамандық ұнайды?» тақырыбына әңгіме құрастыру.  Дид. ойын: «Кімге не керек?».  Шарты: мамандықтарға қажетті құралдарды атап айту.  Мысалы: қайшы – тігіншіге,  бор – мұғалімге, кірпіш – құрылысшыға,қамшы – қойшыға, дәрі – дәрігерге, т.б.  Ойын: «Сөз ойла, тез ойла».  Шарты: кез келген берілген дыбысқа сөз ойлап айту, сол дыбыстарды есту арқылы дауысты немесе дауыссыз екенін ажырату. | Балалар мамандықтар туралы әңгімені тыңдайды және өздерінің сүйікті мамандықтары туралы әңгімелеп айтады.  Балалар мамандықтарға қажетті құралдарды атап айтады.  Берілген дыбыстарға сөз ойлап айтады, дауысты, дауыссыз дыбыстарды ажыратады. |
| Рефлексивтік түзетушілік | Балаларға саусақтарын акварель бояуға ұқыпты малып отырып, мамандықтарға қажетті құралдардың суретін салуды ұсыну. | Балалар саусақтарымен сурет салады. |

**Күтілетін нәтиже:**

**Білу керек:** мамандықтардың түрлері туралы біледі;

**Игереді:** мамандықтарға қажетті құралдарды ажыратуды игереді;

**Меңгереді**: саусақпен сурет салу техникасын меңгереді.

**Оқу қызметі:** Логопедия

**Лексикалық тақырып:** Балабақша

**Мақсаты:** Балабақша туралы сюжетті сурет бойынша әңгімелеу, сөйлемнің неше сөзден тұратынын анықтау, буынға бөлуді жалғастыру, сөздің грамматикалық құрылымына мән беру, балаларды достыққа тәрбиелеу.

**Қолданылатын көрнекіліктер:** балабақша туралы әр түрлі суреттер, тұзды қамыр, тақтайшалар.

**Сөздік жұмыс:** сүйікті балабақша, тосын сый.

|  |  |  |
| --- | --- | --- |
| Әрекет кезеңі | Логопедтің іс әрекеті | Балалардың іс- әрекеті |
| Мотивациялық қозғаушылық | «Менің сүйікті балабақшам» тақырыбына әңгімелеу. | Балалар шеңбер құрып тұрады, балабақша туралы әңгімені өз ойларынан толықтырып жалғастырады. |
| Ұйымдастыру іздестіру: | «Біздің балабақша» тақырыбына балаларға қызықты әңгіме құрастыруды ұсыну. Толық әңгіме құрастырған бала жеңімпаз болады.  Ойын: «Тосын сый».  Шарты: балалар бір- біріне гүлді беріп отырып, қасындағы досына жақсы тілектер айтады және қандай тосын сый сыйлайтынын айтады.  Ойын: «Кім зейінді?».  Шарты: логопед бірнеше 3-4 сөзден тұратын сөйлемдер айтады, бала сөйлемнің неше сөзден тұратынын айтып, сөздерді буынға бөледі. | Балалар әңгіме құрастырып айтады.  Балалар бір- біріне тілек айтады.  Ойынды қызыға ойнайды. |
| Рефлексивтік түзетушілік | Балаларға «Тосын сый» тақырыбына тұзды қамыр арқылы достарына ұнайтын сыйлық жасауды ұсыну. | Балалар тұзды қамырдан достарына сыйлық жасайды. |

**Күтілетін нәтиже:**

**Білу керек:** балабақша туралы толық әңгімелей біледі;

**Игереді:** сөйлемнің неше сөзден тұратынын ажыратуды игереді;

**Меңгереді**: тұзды қамырдан өз қиялдарынан мүсіндеу дағдыларын меңгереді.

**Оқу қызметі:** Логопедия

**Лексикалық тақырып:** Аяқ -қиім.

**Мақсаты:** Антоним сөздерді үйрету( жоғары- төмен); әңгімені жүйелі құрастыра білу (балалардың аяқ киімі- үлкен адамдарға арналған аяқ киім). Дауысты, дауыссыз дыбыстарды топтастыру, дыбыстың сөздегі орынын анықтау, жауапкершілікке тәрбиелеу.

**Қолданылатын көрнекіліктер:** аяқ –киімдердің суреттері, түрлері, бояу, қағаздар.

**Сөздік жұмыс:** аяқ киім түрлері.

|  |  |  |
| --- | --- | --- |
| Әрекет кезеңі | Логопедтің іс әрекеті | Балалардың іс- әрекеті |
| Мотивациялық қозғаушылық | Ойын: «Жаңылма».  Антоним сөздерді логопед айтады, балалар жалғастырады.  Мысалы: жоғары – төмен, үлкен- кішкентай, ұзын- қысқа, т.б. | Балалар қарама- қарсы сөздерді айтады. |
| Ұйымдастыру іздестіру: | Аяқ- киімдердің түрлері, олардың неден жасалатыны, аяқ- киімдерді тігетін адамдардың еңбегі туралы толық әңгімелеу.  Карточкамен жұмыс.  Аяқ киімдердің түрлерін жыл мезгілдеріне байланысты сызба арқылы көрсету.  Мысалы: етікті қыс мезгіліне, бәтіңкені- көктем күзге, жеңіл аяқ- киімді жазға, т.б.  Дауысты, дауыссыз дыбыстарды топтастыру, дыбыстың сөздегі орынын анықтау.  Логопед кез келген дыбысты айтады, ал балалар дауысты дыбыс болса қызыл текшені, дауыссыз дыбыс болса көк текшені көтереді. Айтылған сөздегі дыбыстың орынын анықтайды.  Мысалы: етік сөзінде «е» дыбысы сөздің басында тұр. | Балалар әңгімені  тыңдайды.  Балалар карточка арқылы жұмыс істейді.  Дыбыстарға байланысты тапсырманы орындайды. |
| Рефлексивтік түзетушілік | Балаларға акварель бояудан аяқ- киімдердің суретін салуды ұсыну. | Балалар аяқ- киімдердің суретін салады. |

**Күтілетін нәтиже:**

**Білу керек:** аяқ- киімдердің неден жасалатынын біледі;

**Игереді:** дыбыстарды ажыратуды, дыбыстың сөздегі орынын аңықтауды игереді;

**Меңгереді**: сурет салудың тәсілдерін меңгереді.

**Оқу қызметі:** Логопедия

**Лексикалық тақырып:** Жәндіктер

**Мақсаты:** Жәндіктер тіршілігі туралы байланыстырып әңгімелеу, заттық. суреттерді топтастыру.Берілген дыбыс бойынша сөз ойлап айтуды жалғастыру.

**Қолданылатын көрнекіліктер:** жәндіктердің суреттері, муляждары, тұзды қамыр, тақтайшалар.

**Сөздік жұмыс:** жәндіктер, муляждар

|  |  |  |
| --- | --- | --- |
| Әрекет кезеңі | Логопедтің іс әрекеті | Балалардың іс- әрекеті |
| Мотивациялық қозғаушылық | Ойын: «Жәндіктерді ата».  Шарты: Жәндіктерді атау, олардың дауыстарын салу.Балаларға сұрақтар:  Қоңыз қалай дыбыстайды?  Маса қалай дыбыстайды?  Ара қалай дыбыстайды? | Балалар жәндіктерді атайды, оларға еліктеп дауыстарын салады. |
| Ұйымдастыру іздестіру: | Жәндіктер сюжетті суреті бойынша әңгімелеу.Олардың пайдасы, зияны, улы жәндіктер туралы балаларға түсіндіру.  Ойын: «Сөздерді көпше, жекеше түрде ата»  Мысалы: Қоңыз-қоңыздар, ара-аралар, маса-масалар, шегіртке-шегірткелер.  Карточкамен жұмыс: «Не артық»  Шарты: суреттегі жәндіктерден басқа артық суретті атап айту, оның неге артық екенін түсіндіру.  Ойын: «Тез ойла»  Шарты: Кез-келген берілген дыбысқа сөз ойлап және сөйлем құрастырып айту. | Балалар әңгімені  тыңдайды.  Балалар сөзді көпше-жекеше түрде атайды.  Балалар артық суреттерді атайды.  Балалар ойынға қызыға қатысады. |
| Рефлексивтік түзетушілік | Балаларға жәндіктердің муляждарына қарап отырып, тұзды қамырдан жәндіктерді мүсіндеуді ұсыну. | Балалар жәндіктерді мүсіндейді. |

**Күтілетін нәтиже:**

**Білу керек:** Жәндіктер туралы біледі;

**Игереді:** Берілген дыбысқа сөз, сөзден сөйлем құрастырудыигереді;

**Меңгереді**: Тұзды қамырдың ерекшеліктерін меңгереді.

**Оқу қызметі:** Логопедия

**Лексикалық тақырып:** Аяулы анашым

**Мақсаты:** «Менің анам» тақырыбына әңгіме құрастыру, сурет бойынша толық әңгіме құрастыру. Дауысты, дауыссыз дыбыстарға сөз ойлап айтуды жалғастыру.

**Қолданылатын көрнекіліктер:** Өз аналарының суреттері; бояу, ақ қағаз

**Сөздік жұмыс:** Аяулы анашым, ана.

|  |  |  |
| --- | --- | --- |
| Әрекет кезеңі | Логопедтің іс әрекеті | Балалардың іс- әрекеті |
| Мотивациялық қозғаушылық | «Менің анам» суреті бойынша әңгіме құрастырып айту. | Балалар өз аналарының суреттері бойынша әңгімелеп береді. |
| Ұйымдастыру іздестіру: | «Аяулы ана» тақырыбына тақпақтарды айтқызу. Тақпақты мәнерлеп айтқан бала жеңімпаз болады.  Ойын: «Сөйлемді жалғастыр»  Шарты: Балалар аналар туралы сөйлемді толықтырып, түрлендіріп айтады.Мысалы: Менің анам кеше дүкеннен.....  Мен анама мерекеге......  Ойын: «Бұл қандай дыбыс»  Шарты: Берілген дыбысқа сөз ойлап айту. | Балалар тақпақтарын айтады.  Балалар сөйлемді жалғастырады.  Берілген дыбысқа сөз ойлап айтады. |
| Рефлексивтік түзетушілік | Балаларға саусақтарының ұшымен аналарға арналған әшекей бұйымдарды салуға ұсыну.. | Балаларға саусақтарының ұшымен аналарына арнап әшекей бұйымдар жасайды. |

**Күтілетін нәтиже:**

**Білу керек:** Өз аналары туралы әңгімелеп айта біледі;

**Игереді:** Берілген дыбысқа сөз, сөзден сөйлем құрастырудыигереді;

**Меңгереді**: Саусақтарының ұшымен сурет салуды меңгереді.

**Оқу қызметі:** Логопедия

**Лексикалық тақырып:** Көрікті көктем

**Мақсаты:** Көктем мезгіліндегі табиғат ерекшелігі туралы әңгімелеу, белсенді сөздік қорларын дамыту. Сөйлемнің неше сөзден тұратынын анықтау. Табиғатты сүюге тәрбиелеу.

**Қолданылатын көрнекіліктер:** Жыл мезгілдерінің суреттері, ватман қағаз, бояулар.

**Сөздік жұмыс:** Көрікті көктем

|  |  |  |
| --- | --- | --- |
| Әрекет кезеңі | Логопедтің іс әрекеті | Балалардың іс- әрекеті |
| Мотивациялық қозғаушылық | Ойын: «Жыл мезгілдері»  Шарты: Балалар төрт жыл мезгіліне бөлінеді, сосын көктем мезгіліне тән ерекшеліктерді айтқанда балалар бір шеңберге қосылуы керек. | Балалар ойынға қызыға қатысады. |
| Ұйымдастыру іздестіру: | Ойын: «Көктем айларын ата»  Шарты: Балалар көктем айларын айтады.Көктемдегі болатын құбылыстарды сурет бойынша тауып береді.  Көрікті көктем сюжетті суреті бойынша әңгіме құрастыру, сөйлемнің неше сөзден тұратынын анықтау, буынға бөлу. Мысалы: Көктемде жаңбыр жауды. Осы сөйлемді буынға бөлгізіп айтқызу. | Балалар көктем айларын атап береді.  Балалар сюжетті сурет бойынша өз сөздерімен толық әңгіме құрастырып айтады. Сөйлемді буынға бөледі. |
| Рефлексивтік түзетушілік | Ұжымдық жұмыс: Көктем мезгіліндегі табиғат көрінісін алақанмен сурет салу арқылы бейнелеуді ұсыну. | Балалар ұжымдық жұмыс жасайды. |

**Күтілетін нәтиже:**

**Білу керек:** Көктем мезгіліндегі өзгерістерді атай біледі;

**Игереді:** Тақырып бойынша толық әңгімелеудіигереді;

**Меңгереді**: Алақанмен сурет салудың техникасын меңгереді.

**Оқу қызметі:** Логопедия

**Лексикалық тақырып:** Наурыз-Думан мерекесі

**Мақсаты:**Тақырыпқа сай байланыстырып әңгіме құрастыру, сөйлемді түрлендіру, дауыссыз дыбыстардың сөздегі орынын анықтау, балалардың тілдерін, сөздік қорларын молайту.

**Қолданылатын көрнекіліктер:** Наурыз мерекесінің суреттері, бояу, қағаздар.

**Сөздік жұмыс:**Наурыз думан.

|  |  |  |
| --- | --- | --- |
| Әрекет кезеңі | Логопедтің іс әрекеті | Балалардың іс- әрекеті |
| Мотивациялық қозғаушылық | Ойын: «Сөйлемнің қатесін тап».  Шарты: дұрыс құрастырылмаған сөйлемнің қатесін тауып, дұрыс айту.  Мысалы: Аспанда ұшты балық. т.б. | Балалар сөйлемдердің қатесін тауып айтады. |
| Ұйымдастыру іздестіру: | Қазақ халқының ертегілерінің кейіпкерлерін сипаттау (Алдар Көсе, Тазша бала, Шығайбай, Саққұлақ).  «Наурыз думан» тақырыбы бойынша әңгіме құрастыру, әңгіменің мазмұнына байланысты сұрақтар беру.  Заттық суреттер бойынша жұмыс. Суреттерді дауыссыз, дауысты дыбыс бойынша топтастыру. | Балалар ертегі кейіпкерлеріне еліктеп, олардың рөлдерін ойнайды. Басқа балалар көрермен болады.  Балалар суреттерден дауыссыз дыбыстардан басталатын суреттерді іріктеп бөле қояды. |
| Рефлексивтік түзетушілік | «Наурыз думан» тақырыбына сюжетті сурет салуға ұсыну. | Балалар сурет салады. |

**Күтілетін нәтиже:**

**Білу керек:** Наурыз мерекесі туралы толық әңгімелей біледі.

**Игереді:** ертегі кейіпкерлерінің жағымды, жағымсыз қасиеттерін игереді;

**Меңгереді**: сурет салудың әдіс- тәсілдерін меңгереді.

**Оқу қызметі:** Логопедия

**Лексикалық тақырып:** Бөлме өсімдіктері.

**Мақсаты:** Бөлме өсімдіктерінің пайдасын түсіну, сөз аралық байланысты дамыту.Берілген дыбысқа сөз тауып айту, есту арқылы ажырату, бөлме өсімдіктеріне қамқорлық жасауға тәрбиелеу.

**Қолданылатын көрнекіліктер:** манка ұнтағы, дәндер, бөлме өсімдіктері.

**Сөздік жұмыс:**пайдалы бөлме өсімдіктері.

|  |  |  |
| --- | --- | --- |
| Әрекет кезеңі | Логопедтің іс әрекеті | Балалардың іс- әрекеті |
| Мотивациялық қозғаушылық | Тыныс алу жаттығулары: «Гүл дің иісін иіскеу».  Логопед бөлме гүлдерінің пайдасын қысқаша түсіндіреді. | Балалар терең тыныстап жерден гүлді алғандай ишара жасайды. |
| Ұйымдастыру іздестіру: | Ойын: «Төртінші артық затты тап».  Шарты: суреттерден бөлме өсімдіктеріне жатпайтын суреттерді тауып айту.  Балаларды еңбекке араластыру, үстелдің үстіне бөлме өсімдіктері қойылады, олардың құрылымына назар салу, топырағын қопсыту, суару.  Ойын: «Менің гүлім»  Шарты: балалар кез келген бөлме өсімдігіне өздері ат қояды, сосын оның тез өсуі үшін өз ойынан ерекше қандай күтім көрсететінін айтады. | Балалар ойынға қызыға қатысады.  Балалар гүлдерге күтім жасай отырып олар туралы өз білгендерін әңгімелеп айтады.  Балалар өз гүлдері туралы қызықты әңгіме құрастырып айтады. |
| Рефлексивтік түзетушілік | Манка ұнтағына дәндерден, түрлі- түсті мойыншақтардан бөлме гүлдерін құрастыруды ұсыну. | Балалар бөлме гүлдерін құрастырады. |

**Күтілетін нәтиже:**

**Білу керек:** бөлме гүлдерінің пайдасын біледі;

**Игереді:** гүлдер туралы байланыстырып әңгімелеуді игереді;

**Меңгереді**: өз қиялдарынан құрастыру қабілеттерін меңгереді.

**Оқу қызметі:** Логопедия

**Лексикалық тақырып:** Ғарыш әлемі

**Мақсаты:** Ғарышкерлер туралы жүйелі әңгіме құрастыру, сөздерді көпше, жекеше түрде қолдана білу. Берілген дыбысқа сөз, сөзге сөйлем құрастыруды жалғастыру, балаларды ұқыптылыққа, ұйымшылдыққа тәрбиелеу.

**Қолданылатын көрнекіліктер:** ғарыш әлемінің, ғарышкерлердің суреттері.

**Сөздік жұмыс:**ғарыш әлемі, ғарышкерлер.

|  |  |  |
| --- | --- | --- |
| Әрекет кезеңі | Логопедтің іс әрекеті | Балалардың іс- әрекеті |
| Мотивациялық қозғаушылық | Ойын: «Егер мен ғарышкер болсам».Шарты: логопед балаларға «Егер сен ғарышкер болсаң қайда ұшып барар едің?» деген сұрақ қояды. | Балалар өздерін ғарышкер сияқты сезініп, әр түрлі жауаптар береді. |
| Ұйымдастыру іздестіру: | Балаларды ғарышкерлердің суреттерімен, аты- жөндерімен, олардың атқаратын жұмыстарымен таныстырады.  Ойын: «Сөзді түрлендір».  Шарты: логопед сөзді жекеше түрде айтады, балалар көпше түрде айтады, сосын керісінше көпше түрде, жекеше түрде айтады.  Мысалы: жұлдыз- жұлдыздар, ғарышкер- ғарышкерлер, зымыран- зымырандар.т.б.  Ойын: «Жаңылма».  Шарты: берілген дыбыстарға сөз, сөзге сөйлем құрастырып айтуды жалғастыру. | Балалар ғарышкерлердің суреттерімен танысады.  Балалар сөздерді түрлендіріп айтады.  Ойынды қызыға ойнайды. |
| Рефлексивтік түзетушілік | Ғарыш әлеміне байланысты сурет салу, аппликация жұмыстарын жасауды ұсыну. | Балалар шығармашылықпен айналасады. |

**Күтілетін нәтиже:**

**Білу керек:** Қазақстан Республикасының ғарышкерлерін танып біледі;

**Игереді:**өз ойларынан әңгіме құрастыру дағдыларын игереді;

**Меңгереді**: шығармашылық жұмыстың тәсілдерін меңгереді.

**Оқу қызметі:** Логопедия

**Лексикалық тақырып:** Ағаштар

**Мақсаты:** Көктем мезгіліндегі ағаштар тіршілігі туралы әңгімелеу, байланыстырып сөйлеу мәдениетін дамыту. Дыбыстың сөздегі орынын табу, берілген дыбысқа сөз тауып айтуды жалғастыру, ағаштарға қамқорлық жасауға тәрбиелеу.

**Қолданылатын көрнекіліктер:** ағаштардың суреттері, бояу, қағаздар.

**Сөздік жұмыс:**ағаш, діңі.

|  |  |  |
| --- | --- | --- |
| Әрекет кезеңі | Логопедтің іс әрекеті | Балалардың іс- әрекеті |
| Мотивациялық қозғаушылық | Ойын: «Ағаштың пайдасы».  Логопед балаларға ағаштың қандай пайдасы бар екендігі жайлы қысқаша түсіндіреді және балалардан сұрайды. | Балалар бір- бір сөзден ағаштың пайдасы туралы айтады. |
| Ұйымдастыру іздестіру: | «Егер мен ағаш болсам» тақырыбына әңгіме құрастырып айтқызу.  Мысалы: Егер мен үлкен алма ағашы болсам, балаларға алмамды таратып беруші едім, ал сен ше?  Ойын: «Артық затты тап».  Шарты: суреттен ағаштарға жатпайтын артық затты тауып айту.  Ойын: «Сойлемнің қатесін тап».  Шарты: дұрыс құрастырылмаған сөйлемді балалар түзеп айтулары керек.  Мысалы: Ағаш балаға су құйды.  Дұрысы: Бала ағашқа су құйды. | Осы сұраққа балалар жауап бере отыра, бір- біріне де сұрақтар қояды.  Ойынды қызыға ойнайды. |
| Рефлексивтік түзетушілік | Көктем мезгіліндегі ағаштардың суреттерін салуды ұсыну. | Балалар ағаштардың суретін салады. |

**Күтілетін нәтиже:**

**Білу керек:** ағаштардың түрлері туралы біледі;

**Игереді:**ағаштарға күтім жасау керектігін игереді;

**Меңгереді**: бірнеше ағаштардың суретін салуды меңгереді.

**Оқу қызметі:** Логопедия

**Лексикалық тақырып:** Гүлдер.

**Мақсаты:** Сюжеттік суреттер бойынша әңгімелеуді жалғастыру. Дыбыс, буын, сөз, сөйлем туралы білімдерін бекіту, сөздік қорларын, байланыстырып сөйлеу мәдениетін жетілдіру, әсемдікке тәрбиелеу.

**Қолданылатын көрнекіліктер:** гүлдердің суреттері, бояу, қағаздар.

**Сөздік жұмыс:** әсем гүлдер.

|  |  |  |
| --- | --- | --- |
| Әрекет кезеңі | Логопедтің іс әрекеті | Балалардың іс- әрекеті |
| Мотивациялық қозғаушылық | Ойын: «Не өзгерді?».  Шарты: Үстелдің үстінде бірнеше ойыншықтар тұрады, балалар қандай ойыншықтар екенін қарап алады, сосын балалар көздерін жұмғанда логопед ойыншықтардың орындарын ауыстырып қояды. | Балалар ойынға қызығушылықпен қатысады. |
| Ұйымдастыру іздестіру: | Балаларды гүлдер бейнеленген сюжетті суреттермен таныстыру. Сұрақтар: гүлдер бізге не үшін керек? Кім гүлдерді жақсы көреді? Гүлдер жақсы өсу үшін не істеу керек?  Ойын: «Топтастыру».  Шарты: гүлдер, ағаштар, құстар, аңдардың суреттері араласып жатады, сосын балалар суреттерді жеке- жеке топтастырып жинау керек.  Ойын: «Сөйлемді аяқта».  Шарты: басталған сөйлемді толықтырып аяқтау керек.  Мысалы: Мен гүлдерге ...  Анам гүлдерді өте қатты....т.б. | Балалар сұрақтарға жауап береді.  Балалар ойынды ойнайды, өздеріне таныс гүлдердің аттарын атап шығады.  Балалар сөйлемдерді аяқтап толықтырады. |
| Рефлексивтік түзетушілік | Саусақтардың ұшымен гүлдер алаңын салуды ұсыну. | Балалар шығармашылықпен айналысады. |

**Күтілетін нәтиже:**

**Білу керек:** гүлдерге қажетті күтім жасау керектігін біледі;

**Игереді:** байланыстырып сөйлеу мәдениетін игереді;

**Меңгереді**: саусақтарының ұшымен сурет салудың іскерліктерін меңгереді.

**Оқу қызметі:** Логопедия

**Лексикалық тақырып:** Мамырдағы мерекелер ( 1 мамыр, Отан қорғаушылар күні, 9 мамыр)

**Мақсаты:**Мереке күндері туралы толық байланыстыра әңгімелеп айту. Сюжетті сурет бойынша әңгімелеуді жалғастыру, сөйлеу мәдениетін, сөздік қорларын дамыта түсу, қажетті дыбысқа сөз ойлап айту, патриоттыққа тәрбиелеу.

**Қолданылатын көрнекіліктер:**Манка ұнтағы, дәндер, тастар, түрлі-түсті мойыншақтар, түймелер.

**Сөздік жұмыс:** Бірлік, бейбітшілік.

|  |  |  |
| --- | --- | --- |
| Әрекет кезеңі | Логопедтің іс әрекеті | Балалардың іс- әрекеті |
| Мотивациялық қозғаушылық | 1 мамыр, 9 мамыр мереке күндері, Отан қорғаушылар күні туралы слайд көрсету.  Слайд бойынша балаларға толық әңгімелеп айту. | Балалар слайд көріп, өз ойларын айтады. |
| Ұйымдастыру іздестіру: | Мереке күндері туралы қысқа тақпақтар оқу, сюжетті сурет бойынша әңгімелеу.  Ойын: «қандай ұлттың киімі?»  Шарты:логопед балаларға әр ұлттың ұлттық киімдерін көрсетеді.  Ойын: «батыл сарбаз»  Шарты:логопед Отан қорғаушы сарбаздың қандай болу керектігін айтады,ал балалар өздерінің болашақта қандай сарбаз болатыны туралы өз ойынан әңгімелейді.  Ойын: «сөз ойла»  Шарты: берілген дыбысқа тез сөз ойлап айту керек. | Балалар логопедтің әңгімесін тыңдайды.  Балалар өздері білетін ұлттардың киімдері туралы айтады.  Балалар ойынды қызыға ойнайды  Балалар берілген дауысты,дауыссыз дыбыстарға сөз ойлап айтады. |
| Рефлексивтік түзетушілік | Балаларға манка ұнтағына әр түрлі дәндерді, мойыншақтарды, түймелерді қолданып мерекеге сыйлықтар жасауды ұсыну. | Балалар шығармашылықпен айналысады. |

**Күтілетін нәтиже:**

**Білу керек:** мамыр айындағы мерекелердің маңыздылығын біледі;

**Игереді:** өз ойларынан байланыстырып әңгіме құрастыруды игереді;

**Меңгереді**: шығармашылық, ұйымшылдық қасиеттерін меңгереді.

**Оқу қызметі:** Логопедия

**Лексикалық тақырып:** Жидектер

**Мақсаты:**Сөздерді жекеше-көпше түрде қолдану(жидек-жидектер),жидектер туралы білімдерін кеңейту, сурет бойынша әңгімелеуді жалғастыру, сөзге дыбыстық талдау жасау, жауапкершілікке тәрбиелеу.

**Қолданылатын көрнекіліктер:**Тұзды қамыр, жемістердің суреттері,муляждары, тақтайшалар.

**Сөздік жұмыс:** Жеміс-жидек.

|  |  |  |
| --- | --- | --- |
| Әрекет кезеңі | Логопедтің іс әрекеті | Балалардың іс- әрекеті |
| Мотивациялық қозғаушылық | Жидектердің түрлері, олардың адам ағзасына пайдасы туралы әңгімелеу, сурет көрсету. | Балалар жемістер туралы логопедтің әңгімесін тыңдайды. |
| Ұйымдастыру іздестіру: | Ойын: «сиқырлы қоржын»  Шарты: қоржынның ішінен пішініне қарай жемістерді сипап, сезу арқылы сипаттау.  Ойын: «не артық» Шарты: карточка бойынша жемістерге жатпайтын суретті тауып, оның неге артық екенін түсіндіру.  Жемістер туралы сюжетті сурет бойынша әңгімелеу, сөздерді көпше-жекеше түрде айту.  Мысалы: алма-алмалар, алмұрт-алмұрттар, банан-банандар.  Карточка бойынша жұмыс, әртүрлі жемістердің суреттері бойынша дыбыстық талдау жасау. | Балалар ойындарды қызыға ойнайды.  Балалар да сурет бойынша әңгімелеп айтады, жемістерді көпше-жекеше түрде атайды.  Балалар суреттерге дыбыстық талдау жасайды. |
| Рефлексивтік түзетушілік | Балаларға жемістердің муляждары, тұзды қамыр беріледі.Жемістерді тұзды қамырдан өз қалаулары бойынша мүсіндеуді ұсыну. | Балалар тұзды қамырдан өздеріне ұнаған жеміс түрлерін мүсіндейді. |

**Күтілетін нәтиже:**

**Білу керек:** жемістердің пайдасы туралы біледі;

**Игереді:** сөздерді көпше-жекеше түрде айтуды игереді;

**Меңгереді**: тұзды қамырдан ұқыптылықпен жұмыс жасауды меңгереді.

**Оқу қызметі:** Логопедия

**Лексикалық тақырып:** Жайдарлы жаз

**Мақсаты:**Жаз мезгілі туралы сюжетті сурет бойынша әңгімелеу, байланыстырып сөйлеу мәдениетін дамыту, дыбыстарды топтастыру.Ұсақ қол моторикасының ептілігін арттыру, жаз мезгілін сүюге тәрбиелеу.

**Қолданылатын көрнекіліктер:**Акварель бояуы,ватман қағазы, жаз мезгілінің сюжетті суреттері.

**Сөздік жұмыс:** Ватман, ұжымдық жұмыс.

|  |  |  |
| --- | --- | --- |
| Әрекет кезеңі | Логопедтің іс әрекеті | Балалардың іс- әрекеті |
| Мотивациялық қозғаушылық | Ойын: «бұл қандай мезгіл»  Шарты: Балалар 4 жыл мезгіліне бөлінеді, төрт жерге жыл мезгілдеріне байланысты суреттер койылады, балаларда да осындай ұсақ суреттер болады.  Балалар айналып жүреді, музыка тоқтағанда өз жыл мезгіліне байланысты өз орнын табу керек. | Балалар жыл мезгілдеріне байланысты ойынды қызыға ойнайды. |
| Ұйымдастыру іздестіру: | Жаз мезгілі туралы сюжетті сурет бойынша әңгімелеу.  Ойын: «сөйлемді толықтыр»  Мысалы: мен жазды жақсы көремін, өйткені:.....  Жаз мезгілінде балалар.....  Ойын: «бұл қандай дыбыс»  Шарты:дауысты, дауыссыз дыбыстарды топтастыру, берілген дыбысқа жаңылмай сөз ойлап айту.  Ойын: «жазда болатын табиғат құбылыстарын ата»  Шарты:карточка бойынша әртүрлі табиғат құбылыстарының ішінен жаз мезгіліне сәйкес келетін құбылыстарды тауып,сызық арқылы қосу. | Балалар сюжетті сурет арқылы әңгімелейді, сөйлемді толықтырады  Дыбыстарды топтастырады, берілген дыбысқа сөз ойлап айтады.  Жаз мезгілінің құбылыстарын балалар штрихтау арқылы көрсетеді. |
| Рефлексивтік түзетушілік | Алақанды бояу арқылы үлкен ватман қағазға жаз мезгілі туралы ұжымдық жұмыс жасауды ұсыну, үлгілер көрсету. | Балалар бір-бірімен ақылдасып, алақандарын бояп жаз мезгілі туралы сюжетті ұжымдық жұмыс жасайды. |

**Күтілетін нәтиже:**

**Білу керек:** ұжымдық жұмыс туралы біледі;

**Игереді:** бір-біріне көмек беруді, байланыстырып әңгіме құрайды игереді;

**Меңгереді**: алақанды бояу арқылы сюжеттік сурет салуды меңгереді.

**Оқу қызметі:** Логопедия

**Лексикалық тақырып:** Қайталау

**Мақсаты:** Кез-келген берілген тақырыпқа әңгіме құрастырып айтуды жалғастыру, байланыстырып сөйлеу мәдениетін арттыру, бекіту. Буын, сөз, сөйлем туралы түсініктерін бекіту, шығармашылыққа, жауапкершілікке тәрбиелеу.

**Қолданылатын көрнекіліктер:**Тұзды қамыр, манка ұнтағы, муляждар, әртүрлі суреттер.

**Сөздік жұмыс:** Шығармашылық, менің таңдауым.

|  |  |  |
| --- | --- | --- |
| Әрекет кезеңі | Логопедтің іс әрекеті | Балалардың іс- әрекеті |
| Мотивациялық қозғаушылық | Балалар әртүрлі тақырыптағы карточкаларды қорапшаның ішіне қарамай кез-келгенін таңдап алады. | Осы суреттер бойынша қысқаша әңгімелеп айтады. |
| Ұйымдастыру іздестіру: | Ойын: «кім қызықты әңгіме айтады»  Шарты:балаларға әртүрлі сюжетті суреттер беріледі. Балалар өз таңдаулары бойынша осы суреттерге ат қойып, тақырып бойынша жүйелі әңгіме құрастырып айтады..  Ойын: «бұл не?»  Шарты: балаларға буын, сөз, сөйлем айтылады, балалар басқа да буын, сөз, сөйлемдерді өздері құрастырып айтады.  Ойын: «менің таңдауым» Шарты: балалар бір-бірімен диалог түрінде сөйлесіп, сұрақтар қояды, сосын толық жауап береді. Бір бала тілшінің рөлін орындайды.  Мысалы: мен үй жануарлары туралы суретті таңдап алдым, ал сен ше? | Балалар суреттерге ат қойып, әңгіме құрастырып айтады.  Буын, сөз, сөйлемді құрастырып айтады.  Балалар берілген сұраққа толық жауап беріп өзінің қандай тақырыпты таңдап алғанын дәлелдеп айтады. |
| Рефлексивтік түзетушілік | Балаларға өз таңдаулары бойынша бейнелеу өнерінің түрін таңдап, кез-келген тақырыпқа сурет салу, мүсіндеу, бояу, дәндермен жұмыс жасау ұсынылады. | Балалар өздеріне ұнайтын шығармашылықтың түрін таңдап, жұмыс жасайды. |

**Күтілетін нәтиже:**

**Білу керек:** кез-келген тақырыпқа әңгіме құрастыра біледі;

**Игереді:** буын,сөз, сөйлемніңайырмашылықтарын игереді;

**Меңгереді**: шығармашылықтың өздеріне ұнаған түрімен жұмыс жасауды меңгереді.

**Арт-терапияға байланысты қызықты ойындар:**

**«Салған суретті сипатта»**

Бала кез келген суретті қағазға салып, оны дауыстап сипаттайды.Басқа балалар қандай сурет туралы айтып тұрғанын ажыратып табу керек.

**«Әдемі бақ»**

Балалар елестетеді: мен бір жеміспін. Сол жемістің суретін салып, қиып алады. Ойынның соңында үлкен плакатка жапсырады. «Әдемі бақтың жемістері» деген сурет шығады.

**«Көкөністерден салат»**

Балалар көкөністердің суретін салып, осы суретті сурет арқылы көрсеткен салат салатын ыдысқа жапсырып орналыстырады.

**«Іздер»**

Балалар бір топқа бөлініп суреттің тақырыбын таңдайды ( мысалы: адам, жануар, машина, үй т.б.). Әр бала таңдаған суреттің бір бөлшегін басқа балаларға көрсетпей салады. Сосын қағазды бүктейді, келесі балаға береді. Ол да суреттің бір бөлшегін салып, басқа балаға береді. Ең соңында балалар қағазды жазып, қандай сурет шыққанын көреді.

**«Сиқырлы пішіндер»**

Манка ұнтағына жемістердің дәндерінен бірнеше геометрикалық пішіндерді құрастырады. Балалардың алдында жемістердің дәндері жатады. Логопедтің нұсқауы бойынша бала ұнтаққа әр түрлі геометрикалық пішіндерді құрастырады.

**«Бұл қандай ойыншық»**

Логопед манка ұнтағының арасына ұсақ ойыншықтарды тығып қояды. Балалар қолымен сипап, тығылған ойыншықтарды тауып алып, сипаттайды. Сосын ұнтаққа дәндерден өздеріне ұнаған ойыншықтарды құрастырады.

**«Сиқырлы саусақтар»**

Үстелдің үстінде үлгі ретінде жәндіктің суреті жатады. Бала суретті көріп, қағазды екінші жағына аударып, есінде қалған суретті акварель бояу арқылы саусақтарымен салады.

**«Ғажайып алақан» (ұжымдық жұмыс)**

Балаларға үлкен ватман қағазы беріледі. Балалар алақандарын түрлі-түске бояп, ватман қағазға табиғаттың немесе өздеріне ұнайтын басқа тақырыпқа сурет салады. Алақан арқылы сюжетті сурет салуда өте қолайлы.

**«Өнерлі саусақтар»**

Бұнда да балалар саусақтарын бояуға малып отырып, кемпірқосақтың суретін салады. Бұл сурет арқылы түстерді есте сақтауды үйретеміз және ұқыпты сәйкестендіріп, бояуды жалғастырамыз.

**«Менің көңіл-күйім»**

Алдымен балаларға көңіл-күйлерді білдіретін суреттер көрсетіледі. Осы суреттерге байланысты түстерді балалар таңдап алып, бейнелейді. Мысалы: күліп тұрған смайликке ашық сарғыш түс сәйкес келеді, ал қабағын түйіп тұрған смайликке қоңыр түс сәйкес келеді.

**Қорытынды**

Арт-терапия технологиясының элементтерін логопедиялық-коррекциялық жұмыста қолданудың тиімділігі зор. Мысалы бейнелеу терапиясы баланың шығармашылығының жан-жақты дамуына, күйзелістен, жағымсыз эмоциялардан арылуына септігін тигізеді. Сонымен қатар жұмыс түрлерін жеңілдетеді, бала сөзбен айтып жеткізе алмай жүрген ойларын қағаз бетіне түсіреді.Ең бастысы бала шығармашылықпен айналысып отырғанда өзін еркін сезінеді, ойлау қабілеті, түйсігі, зейіні де қалыптаса түседі, тіл кемістігі түзеле бастайды.Баланың қорқынышы, ұяңдығы сейіліп керісінше өзіне деген сенімділігі артады. Әрине, логопедтің атқарған жұмыстарын үйде ата- аналар да қолдап, берілген тапсырмаларды орындап отырса, коррекциялық жұмыс түрлері де жемісті болады.

Қорыта келе айтарым, баланың тіл кемістіктерін ертерек жою логопедтің басты міндеті. Өйткені тіл қарым- қатынас құралы. Сөйлесіп қарым- қатынас жасау арқылы бала дүниені танып біледі, есейген сайын тілдің қажеттілігін түсінеді. Халық даналығында «Ойында озған, өмірде де озады» деген аталы сөздің сырына жүгінсек жұмысымыз нәтижелі болар еді.

**Қолданылған әдебиеттер:**

Тұрысбекова С. К.Дизартрияны түзетудің жолдары.

Грушевская М. С., Амирова Э. Р.Проектирование коррекционного обучения дошкольников с общим недоразвитием речи.

Өмірбекова Қ. Қ.Дизартрия.

Өмірбекова Қ. Қ. Логопедиялық сабақтарда ұлттық ойындарын қолдану.

Өмірбекова С. Ж.Л, Р дыбыстарын дұрыс айтуға үйрету оқу-әдістемелік құрал.

Зуева Л. Н. Настольная книга логопеда.

Ю. Г. Гаркуш. Коррекционная-педагогическая работа в дошкольных учреждениях для детей с нарушениями речи.



**«Болашақ» бөбекжай- бақшасы**

**педагогының 2015-2018 жылдарға арналған**

**іс-әрекеттегі өзін-өзі дамыту үрдісінің бағыттары және өзінің кәсіби даму деңгейін**

**бағалау картасы**

Ерейментау қ.

**Мектепке дейінгі ұйым**

**қызметкерлеріне арналған**

**Ережелер**

1. Қасыңдағы адамға, оның өмірге көзқарасына, дініне, ұлтына қарамастан жарасымдылық танытыңыз.
2. Адамның ар-намысын қорлайтын ұлтаралық, конфессияаралық араздықты ушықтыратын әңгіме, өсек-аяңды қолдамаңыз.
3. Өзіңіздің нашар көңіл-күйіңізді меңгере біліңіз, айналаңыздағыларға оны көрсетпеңіз. Нашар көңіл-күй әріптестермен, ата-аналармен қарым-қатынастағы дөрекілік, мәдениетсіздік танытудан ақталу емес.
4. Даулы-жанжалды жағдай туғызбаңыз. Егер жанжалды жағдайға кездесіп қалсаңыз, дауыс ырғағын, сөзіңізді басқара біліңіз. Барлығымен достық қарым-қатынаста болуға тырысыңыз. Айналаға байсалды, парасатты, қайырымды қарым-қатынас танытыңыз.
5. Басқа адамдарды, олардың еңбегін бағалай біліңіз, оларға құрметпен қараңыз. Адамдардың сіз үшін жасаған жақсылықтарын бағалаңыз.
6. Субординация сақтаңыз.
7. Педагогтың сырт келбеті мұнтаздай таза, мәдениетті, қызметіне сай болуы керек.
8. Өзіңіздің біліміңізді көтеріп, өзіңізді-өзіңіз дамыта білген жағдайда ғана балаларды оқыту және тәрбиелеуге құқылы екеніңізді есте сақтаңыз.
9. Өзіңіздің педагогикалық қоржыныңызды шығармашылық жетістіктермен толтырыңыз, қоржыныңыз неғұрлым бай болса, тәрбиелеген балаларыңыздың өмірі қызықты және мағыналы болады.
10. Педагогикалық үрдісті оның барлық субъектілерінің: балалардың, әріптестердің, ата-аналардың белсенді қатысуымен ұйымдастырсаңыз, сонда ғана сіздің педагогикалық шеберлік іс-әрекетіңіздің 100% жоғары деңгейдегі нәтиже берері анық.

Педагог туралы ақпарат

1. Аты-жөні Асаинова Гүлмира Халелқызы
2. Лауазымы логопед- мұғалім
3. Педагогикалық еңбек өтілі 16 жыл
4. «Болашақ» бөбекжай- бақшасындағы еңбек өтілі 7 жыл

5. Білімі:

а) Жоғары -------------------------------------------------------------------

(жоғары, орта арнаулы, аяқталмаған жоғары)

б) Көкшетау университеті\_\_\_\_\_\_\_\_\_\_\_\_\_\_\_\_\_\_\_\_\_\_\_

оқу орнының атауы

в) 2008 жыл\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

бітірген жылы

г)\_ қазақ тілі мен әдебиет бакалавры\_\_\_\_\_\_\_\_\_\_\_\_\_\_\_\_\_\_\_\_\_\_\_\_

диплом бойынша мамандығы

1. Категориясы (соңғы аттестация жылы):\_\_2013жыл\_\_\_\_\_\_
2. Білімін көтеру курстары

ӘБЕО Алматы, 2012, "Ақыл- ойы және дене бітімі дамуының бұзылулары бар балалар мен жас өспірімдерді әлеуметтік бейімдеу және кәсіби еңбекпен оңалту ррталығы" дефектология , логопед, №509.

Республикасы білім және ғылым министрлігі «Біліктілікті арттырудың Қазақстандық өңіраралық орталығы» ЖШС Тақырыбы: «Ұйымдардың дефектолог, логопед, сурдопедагогтеріне арналған Қазақстан республикасында арнайы түзету білім беру жағдайында педагогтердің кәсіби құзіреттіліктерін дамыту» Алматы қаласы 2016 жыл, 9 желтоқсан, №016052

1. Жеке жетістіктері (мақтау грамоталары, дипломдар және т.б.)

Республикалық сырттай байқау «Мен және менің мамандығым» қашықтықтан өткізі байқауы, «Педагогикалық шеберлік» номинациясы І дәрежелі диплом 2017, «Пони» халықаралық турнирінің дипломы, алғыс хаты 2015, 2016 жылдар, «Үздік авторлық бағдарлама» облыстық конкурс сертификаты 2017 жыл, Ерейментау ауданы ББ кәсіподақ ұйымының мадақтамасы 2015 ж., Ерейментау ауданы мәдениет үйінің 1 дәрежелі дипломы 2012ж. Балабақша мадақтамасы 2013-2017 жылдар.

1. Толтырылу мерзімі 2012-2018 жыл
2. Педагогтың қолы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**І. Педагогтың өзін-өзі дамыту жоспары 2015-2016 оқу жылы**

**1. Өздігінен білім көтеру**

|  |  |  |  |  |
| --- | --- | --- | --- | --- |
| **№** | **Тақырып** | **Қолданылатын әдебиет** | **Мерзімі** | **Ескертулер**  **(өздігінен жұмыс істеу нәтижелері)** |
|  | Ұсақ қол моторикасын дамытуда ойын түрлерін қолдану.  Перспективтік жылдық жоспарларды жасау.  Топтық, жеке сабақтар жоспарларын құрастыру.  Ұсақ қол моторикасына арналған көрнекіліктерді толықтыру.  Заттық суреттер, сюжеттік суреттер топтамасын толықтыру. Саусақ ойындарына арналған кітапша жинағын құрастыру.  Логопедиялық сабақтарға қажетті көрнекіліктерді, картотекаларды дайындау.  Тілге арналған жаттығулар топтамасын толықтыру, шағын топтық сабақтарға қажетті ойын үлгілерін жасау.  Моториканы дамытуға арналған ойын картотекаларын, көрнекіліктерді толықтыру.  Тыныс алу жаттығуларының шағын жинағын құрастыру.  Әр дыбысқа қажетті ойын картотекаларын, шағын заттық суреттерді жинақтау. | Логопед в детском саду№6 2012 ж  Тілашар, Логопед №3 2013 ж  «Саусақ жаттығуларының пайдасы» А.Т.Абдуллина  Мектеп жасына дейінгі балалардың тіл кемістіктерін түзету З.С. Қайырбекова  Тілашар, Логопед №4 2013 ж  Воронова А.Е Логоритмика в речевых группах ДОУ для детей 5-7 лет, 2006ж;  Ұсақ моторика дағдыларын қалыптастыру дәйектілігі  Балаларда ұсақ моторика мен көру қозғалыс үйлесімділігін дамыту. Г.Ж.Есенжолова  Ерте жастағы балаларға арналған дамыту ойындары мен жаттығулар | Қыркүйек  Қазан  Қараша  Желтоқсан  Қаңтар  Ақпан  Наурыз  Сәуір  Мамыр |  |

**І. Педагогтың өзін-өзі дамыту жоспары 2015-2016 жылдар**

**2. Шығармашылық қоржын**

|  |  |  |  |
| --- | --- | --- | --- |
| **№** | **Психолого-педагогикалық жаңалықтар тізбесі** | **Жаңалықтардың авторы** | **Практикалық іс-әрекетке**  **енгізу, қолдану** |
|  | «Сиқырлы саусақтар» ойын картотекалары  Сергіту жаттығулары. (кітапша)  «Суреттің жартысын тап»  «Моншақтарды тізбекте»  «Макаронды түстеріне қарай топтастыр»  «Түрлі түсті дәндер»  «Ғажайып қоржын»  «Суреттерді штрихта»  «Сайқымазақтарға шарларын таңдауға көмектес»  «Буын ұйқастар» жинақ  «Кел, бірге жаттайық» артикуляциялық жаттығулар топтамасы  «Жаңылтпаш жаттайық» жеңіл жаңылтпаштар жинағы  «Сөзұйқас» шағын жинақ  «Пішіндерді өз үйіне орналастыр»  Дамыту жаттығулар жинағы. | Асаинова Гүлмира Халеловна | Логопедиялықоқу іс-әрекеті  Топтық және жеке сабақтар |

**І. Педагогтың жетістіктері 2015-2016 оқу жылы**

**3.Алдыңғы педагогикалық іс-тәжірибе**

|  |  |  |
| --- | --- | --- |
| **№** | **Атауы** | **Нәтиже** |
|  | Үздік авторлық бағдарлама  IVХалықаралық әлеуметтік-педагогикалық инновациялар жәрмеңкесі  Ерейментау ауданы ББ кәсіподақ ұйымы  Аудандық әдістемелік бірлестік  «Мен және менің мамандығым» (эссе)  Международный турнир «Пони» | Сертификат  Сертификат  Мадақтама  Мадақтама  1 дәрежелі дипломы  Диплом |

**І. Педагогтың өзін-өзі дамыту жоспары 2016-2017 оқу жылы**

**1. Өздігінен білім көтеру**

|  |  |  |  |  |
| --- | --- | --- | --- | --- |
| **№** | **Тақырып** | **Қолданылатын әдебиет** | **Мерзімі** | **Ескертулер**  **(өздігінен жұмыс істеу нәтижелері)** |
|  | Арт терапия технологиясының элементтерін қолдану арқылы балалардың тіл кемістіктерін түзету  Арт терапияның түрлері жіне олардың тиімділігі туралы әдістемелік нұсқаулар, мақалалар.  Балабақшадағы «Арт терапия» (кеңес)  «Арт терапия-дегеніміз не?» (кеңес)  Арт терапия технологиясын балабақшада кешенді түрде өткізудің тиімділігі. (кеңес)  Мектеп жасына дейінгі балалармен жұмыста арт терапияны қолданудың жаңа әдістері (кеңес)  «Арт терапияның маңыздылығы» (кеңес)  Ертегі кейіпкерлерінің көрнекіліктерін жасау.  «Бейнелеу терапиясының түрлері»  Ертегі терапиясының өзектілігі | Арт терапия технологиясын балабақшада қолданудың әдісі туралы ақпаратпен танысу,оқу  Балалардың шығармашылығына байланысты қажетті құралдарды жинақтау  Дыбыстарды, сөздерді дұрыс айтуға жаттықтыру.Г.Ж.Есенжолова  Что такое арттерапия и какие ее виды существуют? (Воронова А.Е)  Ертегі кейіпкерлерінің көрнекіліктерін жасау.  Тілашар, Логопед №7 2013 ж  Логопед в детском саду№9 2013 ж  Воронова А.Е Логоритмика в речевых группах ДОУ для детей 4-5 лет, 2008ж;  Воронова А.Е Логоритмика в речевых группах ДОУ для детей 5-7 лет, 2009ж; | Қыркүйек  Қазан  Қараша  Желтоқсан  Қаңтар  Ақпан  Наурыз  Сәуір  Мамыр |  |

**І. Педагогтың өзін-өзі дамыту жоспары 2016-2017 жылдар**

**2. Шығармашылық қоржын**

|  |  |  |  |
| --- | --- | --- | --- |
| **№** | **Психолого-педагогикалық жаңалықтар тізбесі** | **Жаңалықтардың авторы** | **Практикалық іс-әрекетке**  **енгізу, қолдану** |
|  | «Өнерлі екен он саусақ» (ойын картотекалары)  «Ойнаймыз да, ойлаймыз» (дидактикалық ойын)  «Саусақпен сурет саламыз» (көрнекіліктер)  «Ғажайып қобдиша» (ойындар жинағы)  «Ойын әлемі» (кітапша жинағы) | Асаинова Гүлмира Халеловна |  |

**3.Алдыңғы педагогикалық іс-тәжірибе**

|  |  |  |  |
| --- | --- | --- | --- |
| **№** | **Тақырып** | **Автор** | **Педагогикалық іс-тәжірибенің кезеңдері** |
|  | “Мектепке дейінгі ұйым түлектерінің тілдік дамуына қойылатын талаптар”  «Дыбыстар еліне саяхат»  «Инклюзивті білім берудің негізгі факторы балаларға логопедиялық көмек көрсетуді ұйымдаст  ыру» | Асаинова Гүлмира Халеловна | 2016-2017 оқу жылы  Аудандық әдістемелік бірлестікке баяндама  2016-2017 оқу жылы логопедиялық ашық оқу қызметі  2016-2017 оқу жылы  Облыстық семинарға баяндама |